Ελληνικά και Ορθόδοξα: Ευχές για το τριαντατριάρι κομποσχοίνι\n01. Μνήσθητι Κύριε υπέρ ειρήνης του κόσμου. 02. Κύριε Ιησού Χριστέ ελέησε την Εκκλησία μας και την Ορθοδοξία μας. 03. Κύριε Ιησού Χριστέ ελέησε τον Επίσκοπο μας και την συνοδεία αυτού. 04. Κύριε Ιησού Χριστέ ελέησε τους απανταχού γης Ορθοδόξους κληρικούς και λαϊκούς. 05. Κύριε Ιησού Χριστέ ελέησε τον Πνευματικό μας Πατέρα και την συνοδεία αυτού. 06. Κύριε Ιησού Χριστέ ελέησε τον Ελληνικό Στρατό και τα Σώματα Προστασίας. 07. Κύριε Ιησού Χριστέ ελέησε τους άρχοντες του έθνους μας. 08. Κύριε Ιησού Χριστέ ελέησε τους μισούντας, αγαπώντας και προσευχομένους υπέρ ημών. 09. Κύριε Ιησού Χριστέ ελέησε τους γονείς, αναδόχους και διδασκάλους μας. 10. Κύριε Ιησού Χριστέ ελέησε τους κατά σάρκα και κατά πνεύμα αδελφούς και συγγενείς μας. 11. Κύριε Ιησού Χριστέ ελέησε τα γηρατειά και τους μοναχικούς ανθρώπους. 12. Κύριε Ιησού Χριστέ ελέησε τα Βρέφη, τους\nαπροστάτευτους και αδυνάτους. 13. Κύριε Ιησού Χριστέ ελέησε την μαθητιώσα νεολαία μας. 14. Κύριε Ιησού Χριστέ ελέησε τους έφηβους νέους και νεανίδες μας. 15. Κύριε Ιησού Χριστέ ελέησε τους ναρκομανείς, αλκοολικούς και καπνίζοντες. 16. Κύριε Ιησού Χριστέ ελέησε τας συζυγίας των Ορθοδόξων οικογενειών. 17. Κύριε Ιησού Χριστέ ελέησε τις κυοφορούσες αδελφές μας. 18. Κύριε Ιησού Χριστέ ελέησε τις χήρες και τα ορφανά. 19. Κύριε Ιησού Χριστέ ελέησε τους εν διαστάσει συζύγους και πειραζομένους αδελφούς και αδελφές μας. 20. Κύριε Ιησού Χριστέ ελέησε τους ασθενείς, ψυχής και σώματος. 21. Κύριε Ιησού Χριστέ ελέησε τους ελεούντας και εργαζομένους των Ί. Μονών και ενοριών. 22. Κύριε Ιησού Χριστέ ελέησε τους ευλαβείς προσκυνητάς των Ί. Μονών και Εκκλησιών. 23. Κύριε Ιησού Χριστέ ελέησε τους πλέοντας, οδοιπορούντας, ιπταμένους, αιχμαλώτους και απελπισμένους. 24. Κύριε Ιησού Χριστέ ελέησε τους πενθούντας και θλιμένους αδελφούς μας. 25. Κύριε Ιησού Χριστέ ελέησε τους δικαστάς και πολιτικούς. 26. Κύριε Ιησού Χριστέ ελέησε τους πλανεμένους και βλασφημούντας την Ορθοδοξία μας. 27. Κύριε Ιησού Χριστέ ελέησε μας και δώρησε καιρόν ειρηνικόν. 28. Κύριε Ιησού Χριστέ φύλαξε μας από ασθένεια, οργή, κίνδυνο και φώτιζε τους γιατρούς και νοσοκόμους. 29. Κύριε Ιησού Χριστέ φύλαξε μας από πείνα, ανάγκη και δυστυχία. 30. Κύριε Ιησού Χριστέ φύλαξε μας από καύσωνα, φωτιά και σεισμό. 31. Κύριε Ιησού Χριστέ φύλαξε μας από κατακλυσμό, καταποντισμό και παγετό. 32. Κύριε Ιησού Χριστέ ανάπαυσε και τις ψυχές των πατέρων, μητέρων, αδελφών, συγγενών, πάπων προ πάπων. 33. Κύριε Ιησού Χριστέ ελέησόν με τον αμαρτωλόν.\nΌ Απόστολος Παύλος προτρέπει στην Α’ προς Θεσ/κείς 5, 17: ”Αδιαλείπτως προσεύχεσθε, εν παντί ευχαριστείτε’\nτούτο γαρ θέλημα Θεού εν Χριστώ Ιησού εις υμάς”\nΑναρτήθηκε από ΕΛΛΗΝΙΚΑ ΚΑΙ ΟΡΘΟΔΟΞΑ στις 1:09:00 π.μ.


Tv media | Τηλεοπτική Ενημέρωση: Tv media news: Καμία Δρούζα, ο ρόλος του Άκη στον Alpha, ο αδικημένος Πάτρας και το καλοκαίρι στον ΑΝΤ1!\nΗ σεζόν φτάνει στο τέλος της και είναι η περίοδος αυτή που τα τηλεοπτικά σενάρια "δίνουν και παίρνουν". Τι ισχύει και τι όχι; Το "Tv media" έχει τις απαντήσεις!\nΜια είδηση που με έκανε να γελάσω δυνατά είναι αυτή που θέλει την Άννα Δρούζα να παίρνει την θέση της Τατιάνας Στεφανίδου στο Έψιλον. Ποια Άννα Δρούζα; Πού την θυμήθηκαν; Που με ότι έχει καταπιαστεί τηλεοπτικά τα τελευταία χρόνια, απέτυχε παταγωδώς! Ότι δηλαδή, αφήνουν ένα brand σαν την Στεφανίδου για να πάρουν ένα καμένο χαρτί όπως η Δρούζα; Ε, όχι!\nΟ Άκης Πετρετζίκης πάει στον Alpha, αλλά όχι στην Ελένη Μενεγάκη. Ο Άκης συμφώνησε για την κριτική επιτροπή του "Bake off", κόνσεπτ που ο ίδιος είχε προτείνει στο κανάλι, και για μια εκπομπή όπως το "Kitchen Lab", που παρουσίασε με επιτυχία την τρέχουσα σεζόν μέσα από την συχνότητα του ΣΚΑΪ.\nΜιας και ανέφερα την Ελένη Μενεγάκη, στην εκπομπή της και στην στήλη της μαγειρικής παραμένει κανονικά ο Γιώργος Παπακώστας, με τον όποιο η σχέση τους πέρασε από σαράντα κύματα. Ήδη, παρουσιάστρια και σεφ κάνουν σχέδια για τις συνταγές που θα μας παρουσιάσουν τη νέα χρονιά.\nΓια άλλη μια φορά μέσα από το "Tv media", θα στηρίξω τον αδικημένο τηλεοπτικά Θανάση Πάτρα. Έναν από τους πιο διαβασμένους δημοσιογράφους και παρουσιαστές της ελληνική τηλεόρασης. Έναν άνθρωπο που μπορεί να κρατήσει ολομόναχος μια εκπομπή, όπως έκανε με την εκπομπή "Τα λέμε" στο Έψιλον. Οι συνεντεύξεις που έκανε μέσα από την εν λόγω εκπομπή γίνονταν αμέσως θέμα σε όλα τα sites και blogs. Σήμερα, ο Θανάσης βρίσκεται στην συχνότητα του Νέου Καναλιού και παρουσιάζει τα Σαββατοκύριακα την πρωινή εκπομπή "Live Weekend" παρέα με την Αντελίνα Βαρθακούρη.\nΞεκινάει στις αρχές Ιουλίου το "Καλοκαίρι Μαζί" στον ΑΝΤ1 με την Νικολέττα Ράλλη και τον Νίκο Αναδιώτη. Οι ιθύνοντες του καναλιού θέλουν όσο τίποτα να πετύχει η συγκεκριμένη συνταγή και, γιατί όχι, από τη νέα σεζόν η ομάδα του καλοκαιρινού πρωινού να αναλάβει το πρωινό του Σαββατοκύριακου, που πλέον δεν προορίζεται για την Δούκισσα Νομικού.\nΑναρτήθηκε από Tv media στις 3:41 μ.μ.\nΕτικέτες Αναδιώτης, Δρούζα, καλοκαίρι, Πάτρας, Πετρετζίκης, Ράλλη, Στεφανίδου, alpha, ant1, tv media


Scripta manent: Η αλλαγή ενός τόνου (athensvoice.gr)\nΗ αλλαγή ενός τόνου (athensvoice.gr)\nΔιαβάζεται με: Run / Ludovico Einadi\n«Τέλος στην αναστολή πλειστηριασμών των ακινήτων», διάβασε στο κάτω μέρος του εξωφύλλου της κυριακάτικης εφημερίδας. Τα ακροδάχτυλά του έσφιξαν το φύλλο, το τσαλάκωσαν. Λες και έφταιγε εκείνο για τις ειδήσεις. Παράτησε κάτω τις χάρτινες σελίδες με τις φλέβες στα χέρια του να πετάνε έντονα και τα πυκνά του φρύδια να προσπαθούν να φτάσουν το ένα το άλλο. Ξεφύσηξε. Σηκώθηκε όρθιος και κίνησε για το υπνοδωμάτιό του με την ελπίδα να βρει εκεί τον αναπτήρα. Ήθελε απεγνωσμένα να ανάψει το προτελευταίο τσιγάρο, που είχε απομείνει στο πακέτο του. Το τυραννούσε πολύ καιρό. Είχε πάψει το κάπνισμα. Μόνο στις «μεγάλες φουρτούνες» είχε πει ότι ίσως ενέδιδε. Δεν βρήκε αυτό που έψαχνε. Αναστάτωσε όλο το σπίτι. Μέχρι που θυμήθηκε. Το είχε δανείσει στον πρώτο του εξάδερφο, όταν είχε έρθει για επίσκεψη την προηγούμενη μέρα. Και τώρα τι; Πώς θα αντιδρούσε σε αυτή την είδηση; Πώς θα έδειχνε την αγανάκτηση, την απόγνωσή του; Στάθηκε όρθιος για λίγο με τα μάτια κλειστά και τα χείλη σφιγμένα. Έδινε τη μικρή του μάχη. Τη μάχη του πολίτη. Έδειχνε τη δύναμη της μονάδας. Τη σπίθα της αναμενόμενης επανάστασης του τόπου... Αυτός θα ξεκινούσε τη μεγάλη αλλαγή... Αυτός θα έδινε το μεγάλο «πάμε», κι ας ήταν λίγο μεγάλος. Όχι στο ύψος. Όχι στο σώμα. Στην ηλικία. Και τι μ’ αυτό; Θα ξεσήκωνε το πλήθος... Θα τους έδειχνε εκείνος...\n«Το χειρότερο είναι να μείνεις πάνω στην απόπειρα. Εκεί δεν θα σε δει κανείς. Δεν θα σε κοιτάξει κανείς. Δεν θα σε λογαριάσει κανείς και ίσως σε λυπηθεί και κάποιος», του είχε μιλήσει με λόγια σοφίας ο καθηγητής Λογοτεχνίας από το Λύκειό του χρόνια πριν. Είχαν κρατήσει για κάποιο διάστημα επαφές. Τη σχέση εκείνη που αναπτύσσεται μεταξύ μαθητή και δασκάλου, άπειρου και γνώστη, αισιόδοξου και ρεαλιστή και κρατάει μέχρι την προσωρινή νίκη του θανάτου επί της ζωής με διαιτητή τις εμπειρίες. Δεν έπρεπε, το λοιπόν, να μείνει στην απόπειρα. Να κάνει πίσω. Να λοξοδρομήσει και να παραμείνει στην εύκολη λύση της αναδίπλωσης, του δωρεάν ωχαδερφισμού, του έτοιμου φαγητού που χορηγείται σε όλους, όσοι περνούν με επιτυχία τη διαδικασία της πλύσης εγκεφάλου.\nΘα έκανε. Δεν θα σιωπούσε. Βιάστηκε να ντυθεί. Να βάλει τα καλά του. Διάλεξε το ωραίο του κουστούμι από την ντουλάπα. – Νόμιζε ότι μυρίζει ακόμη ναφθαλίνη – Χτένισε τα ατίθασα από τις ιδέες του μαλλιά και άρπαξε το ελαφρύ του πορτοφόλι. Κατόρθωσε τελευταία στιγμή να κλείσει το ξύλινο παράθυρο του καθιστικού που αντιστεκόταν στην έντονη φορά του ανέμου, πριν η κουρτίνα σύρει στο διάβα της ό,τι θα ‘βρισκε μπροστά της. Έφτασε στο τραπέζι του σαλονιού, έσκισε το φύλλο της εφημερίδας, το δίπλωσε στα τέσσερα και το πήρε μαζί του. Άνοιξε την πόρτα και έφυγε. Πήγε για την επανάσταση.\nΣτο δρόμο σκεφτόταν: «Απλό ήταν. Αυτό ήταν. Οι αξίες δεν θα χαθούν. Η νέα γενιά θα πάρει πίσω όσα ξεστόμισε για μας. Θα της κληροδοτήσουμε μια χώρα καθαρή». Στο δρόμο για την πλατεία των Λεόντων χαιρετούσε γνωστούς με ασυγκράτητο χαμόγελο.\n- «Γεια σου, Βαγγελιώ! Ωραία μέρα για αντίσταση, δεν βρίσκεις;»\n- «Γεια σου κι εσένα. Λευτέρη! Για πού το ‘βαλες;»\n- «Πηγαίνω να μας αθωώσω στα μάτια των παιδιών»\nΗ κυρία Βαγγελιώ έμεινε για λίγα δευτερόλεπτα ακόμα με τα μάτια γουρλωμένα και τη σκούπα ακίνητη στο περβάζι της πόρτας του μαγαζιού της.\nΉταν μια ηλιόλουστη μέρα σε όλη την Κρήτη. Ο Λευτέρης κατηφόριζε, ανηφόριζε, προχωρούσε, έπαιρνε δυο – τρεις ανάσες για εφόδιο και πάλι απ’ την αρχή.\n- «Γεια σου, Πάτροκλε!»\n- «Γεια σου, Λευτέρη! Για πού έτσι φουριόζος; Κάτσε να πιεις ένα ουζάκι!»\n- «Τι να προκάμω; Τώρα επαναστατώ!»\n- « Και πού ‘ν’ τ’ όπλο σου;»\n- «Πάντα μαζί μου!», του απάντησε μεμιάς δείχνοντας το μυαλό του και συνέχισε το δρόμο του, μέχρι που οι δελεαστικές μυρωδιές απ’ την πλατεία τον προειδοποίησαν ότι κοντοζύγωνε.\nΚάθισε στο συντριβάνι και περίμενε γεμάτος αγωνία να έρθουν και οι υπόλοιποι, να ξεκινήσουν μαζί. Γιατί οι αλλαγές γίνονται από σύνολα συνειδητοποιημένα και όχι από καιροσκόπους διασκορπισμένους. Η ώρα περνούσε. Σηκώθηκε και αγόρασε ένα νεράκι από το κοντινό περίπτερο. Όλες οι εφημερίδες έγραφαν τα νέα μέτρα και την αναστολή των πλειστηριασμών, ακόμη και πρώτης κατοικίας.\n- «Μα πού είναι όλοι, Χρήστο; Γιατί δεν έρχονται;», ρωτά με περιέργεια στο βλέμμα τον περιπτερά.\n- «Για ποιο πράγμα, Λευτέρη;»\n- «Μα για την επανάσταση ασφαλώς. Πρέπει να μιλήσουμε, να αντισταθούμε». Ο περιπτεράς με ένα γλυκόπικρο μειδίαμα στα χείλη κούνησε συγκαταβατικά το κεφάλι χωρίς να αραδιάσει λέξη.\nΟ Λευτέρης κατάλαβε. Πλήρωσε το τίμημα, και το ένα και το άλλο, και αποχώρησε από το σημείο. Σκυμμένο κεφάλι για ακόμη μία φορά. Παρατημένα χέρια να συνοδεύουν χωρίς ρυθμό τον βηματισμό του. Μάτια δακρυσμένα, γόνατα λυγισμένα. Κορμί να διαμαρτύρεται για το κόστος της απρόσφορης αυτής απόπειρας. Καρδιά να πάλλεται και μυαλό να απεργεί. Κενός από σκέψεις, από ιδέες. Εγκαταλελειμμένος από αξίες μιας άλλης ζωής. Και η τωρινή του ζωή γεμάτη συγγνώμες που δεν πρόλαβε να ζητήσει. Και ξαφνικά, εκεί στο ισοζύγιο των ιδανικών με το τίποτα, κάτι τον τάραξε. Μια μπάλα ποδοσφαίρου σταμάτησε ακριβώς μπροστά στα πόδια του.\n- «Μη, κύριε! Θα τη μαζέψω εγώ!»\nΟ Λευτέρης γύρισε και είδε ένα παιδί. Γύρω στα δώδεκα χρόνια το υπολόγισε. Του χαμογέλασε, όταν το παιδί τον πλησίασε.\n- «Μη φοβάσαι, δεν πρόκειται να στην πειράξω.»\nΤο παιδί τον ευχαρίστησε.\n- «Ξέρεις ότι είσαι περίπου στην ίδια ηλικία με τον εγγονό μου;»\n- «Αλήθεια;», έκανε έκπληκτο εκείνο. «Πώς το λένε; Μήπως πηγαίνουμε στην ίδια τάξη;»\n- «Ω, όχι», απάντησε μελαγχολικά ο Λευτέρης αλλά με παρόν το χαμόγελο στα χείλη του. «Δεν γίνεται. Λείπει ο εγγονός μου. Βρίσκεται σε άλλη χώρα»\n- «Για διακοπές»;\n- «Για πάντα», απάντησε πικρά ο Λευτέρης.\nΤο παιδί σιώπησε.\n- «Μην ντρέπεσαι να με ρωτήσεις το γιατί. Του ‘ταξαν ένα καλύτερο μέλλον. Ξεγέλασαν και τους γονείς του. Και τους προειδοποίησα: Μην ακούτε τις ειδήσεις! Σας κοροϊδεύουν! Οι Έλληνες θα εμφανιστούν, θα μιλήσουν! Μη φύγετε...» Έκλαιγε πλέον γοερά. Η μητέρα του μικρού παιδιού ήρθε, το άρπαξε από το χέρι και το επέπληξε: «Τι του δίνεις σημασία του ξεμωραμένου; Δε βλέπεις ότι παραληρεί;»\nΑφού η αστυνομία διαβεβαιώθηκε ότι ο Λευτέρης ήταν καλά, τον άφησε στο σπίτι του. Άνοιξε την πόρτα με τρεμάμενα χέρια. Ευτυχώς τα κλειδιά τού ‘καναν τη χάρη και την άνοιξαν γρήγορα. Κάθισε σε μια πολυθρόνα μονολογώντας: «Στην επανάσταση!», κάγχασε λες κι έκανε πρόποση μεθυσμένος. Ανασκουμπώθηκε και αποκοιμήθηκε εκεί, έχοντας κατορθώσει κάτι που δεν είχε συμβεί μέχρι στιγμής: την αρχή. Την αρχή για ένα ταξίδι σε μέρη άβατα, εκεί που φοβάται συνήθως κανείς και μένει στην απόπειρα, στο "κι αν", στη στίξη του ερωτηματικού. Εκεί που γυρίζεις την πλάτη στο ηλιοβασίλεμα την τελευταία στιγμή. Όταν είσαι ένα χιλιοστό μακριά απ΄το άγγιγμα του προσώπου που αγαπάς. Στο χείλος του δισταγμού και στη νίκη της αλλαγής του τόνου του «πότε», από το όμικρον στο έψιλον.\n* Δημοσίευση στο bibliotheque.gr & στην Athens Voice\n**Οι φωτογραφίες ανήκουν στην πνευματική ιδιοκτησία του φίλου Θωμά Βλαχογιάννη, τον οποίο και ευχαριστώ θερμά για την άδεια παραχώρησης.\nJo Nesbo: Το αστέρι το διαβόλου - η ολοκλήρωση μια...\nΗ αλλαγή της σκυτάλης\nWilliam Shakespeare: Μακμπέθ. Εκεί όπου η ομηρική ...


"Ρίγησε η Νάπολι" - ΠΑΟΚ\nΑποστολή-Ιταλία: Δημήτρης Τσορμπατζόγλου. Το κλίμα πριν την έναρξη της χθεσινής αναμέτρησης του ΠΑΟΚ με τη Νάπολι, που διεξήχθη στη μνήμη του αδικοχαμένου φιλάθλου της Νάπολι Τσίρο Εσπόζιτο, ήταν ιδιαίτερα φορτισμένο.\nΠριν τη σέντρα του παιχνιδιού, ο Στέφανος Αθανασιάδης συνοδευόμενος και από τη μητέρα του Τσίρο Εσποζίτο, εναπόθεσε μία ανθοδέσμη στο σημείο όπου είχε τοποθετηθεί η φωτογραφία του αδικοχαμένου φίλου της Νάπολι στις εξέδρες του γηπέδου.\nΝωρίτερα το ίδιο είχαν κάνει και οι παίκτες της Νάπολι και η ατμόσφαιρα έγινε ακόμη πιο έντονη.\nΗ εφημερίδα “Corriere Dello Sport” τονίζει χαρακτηριστικά σήμερα στο εξώφυλλο της ότι “Ρίγησε η Νάπολι”, αναφερόμενη κυρίως στη μητέρα του Τσίρο Εσπόζιτο και στο φόρο τιμής που του αποδόθηκε.\n"Παίξε σκληρά, δούλεψε σκληρά"


Για τους πόρους στο πρόσωπό σου φταις εσύ κι αυτά είναι τα λάθη που κάνεις!\nΒρίσκεστε εδώ: Αρχική » Ομορφιά » Για τους πόρους στο πρόσωπό σου φταις εσύ κι αυτά είναι τα λάθη που κάνεις!\nΤελευταία ενημέρωση: 21 Φεβ - 15:38\nΔημοσιεύτηκε στις: 21 Φεβ - 13:05\nΤο υπερβολικά λιπαρό δέρμα, τα νεκρά κύτταρα, η βρωμιά και τα βακτήρια φράζουν τους πόρους του δέρματος και τους κάνουν να δείχνουν πιο μεγάλοι. Ωστόσο, μήπως φταις κι εσύ που οι πόροι του δέρματος φαίνονται πιο έντονοι;\nΗ φροντίδα του προσώπου είναι εξαιρετικά σημαντική αλλά ορισμένες φορές μπορεί να σου γίνεται εμμονή κι αυτό δεν είναι καλό. Έχει αποδειχθεί πως και η υπερβολική φροντίδα του προσώπου όχι μόνο δεν ωφελεί αλλά μας βλάπτει.\nΓιατί οι πόροι του δέρματος φαίνονται πιο μεγάλοι; Ποια είναι τα λάθη που κάνεις;\nΌταν καθαρίζεις το πρόσωπό σου συχνά με μαντηλάκια που έχουν και λάδι, τότε αυτό ερεθίζει το δέρμα σου και το κάνει ακόμη πιο λιπαρό. Μπορεί μερικές φορές να είναι η εύκολη λύση αλλά αν το έχεις κάνει συνήθεια… τότε πρέπει να το σταματήσεις.\nΣτην πραγματικότητα, ένα λεπτό στρώμα λαδιού είναι απαραίτητο για το δέρμα σου. Αλλά αν το χρησιμοποιείς σε υπερβολικό βαθμό αυτό μπορεί να φράξει τους πόρους και να τους κάνει να φαίνονται ακόμη πιο μεγάλοι.\nΠειράζεις το πρόσωπό σου\nΝαι, μπορεί να είναι πολύ ικανοποιητικό όταν σπας ένα σπυράκι αλλά αυτό θα πρέπει να γίνει σωστά και με ασφάλεια. Υπάρχουν αρκετά βακτήρια στο δέρμα σου και όταν σπας ένα σπυράκι εκθέτεις την πληγή σε αυτό το βακτήριο.\nΑν πειράζεις ένα σπυράκι και το πιέζεις ενώ δεν είναι ακόμη έτοιμο να βγει, αφήνεις τα βακτηρίδια να εισέλθουν στο εσωτερικό στρώμα του δέρματός σου. Αυτό μπορεί να κάνει την κατάσταση χειρότερη, να ερεθιστεί το σημείο, να αφήσεις σημάδια στο πρόσωπό σου και να δημιουργηθούν περισσότερα σπυριά.\nΗ απολέπιση βοηθά για να αφαιρέσεις τη βρωμιά και τα νεκρά κύτταρα αλλά μπορεί και να φράζει το δέρμα σου όταν το κάνεις σε υπερβολικό βαθμό.\nΧρειάζεται να το κάνεις μια με δύο φορές την εβδομάδα, αν θέλεις να δεις βελτίωση στο δέρμα σου. Γιατί όταν το παρακάνεις, το δέρμα γίνεται πιο ξηρό, οι πόροι ανοίγουν και χωρίς το φυσικό λάδι στο πρόσωπο, απορροφούν τη σκόνη και τη βρωμιά. Κι αυτό κάνει τους πόρους σου μεγαλύτερους.\nΤο ξηρό δέρμα οδηγεί σε ρυτίδες και σε κάνει να δείχνεις πιο μεγάλη. Παράλληλα, κάνει και τους πόρους να φαίνονται μεγαλύτεροι και το πρόσωπό σου θαμπό.\nΓι΄αυτό είναι εξαιρετικά σημαντικό να χρησιμοποιείς τη σωστή ενυδατική για το πρόσωπό σου σε καθημερινή βάση. Και δύο φορές την ημέρα αν χρειάζεται!\nΑσφαλώς και η διατροφή παίζει σημαντικό ρόλο στην εμφάνισή μας και στο δέρμα μας. Τα γαλακτοκομικά προϊόντα, το αλκοόλ, τα φαγητά με επεξεργασμένη ζάχαρη, τα τηγανητά και τα πικάντικα βλάπτουν το πρόσωπό σου και ίσως θα έπρεπε να τα αποφεύγεις.\nΜπορεί να προκαλέσουν μια φλεγμονή και να δημιουργήσουν ακμή. Μια σωστή διατροφή είναι απαραίτητη για την υγεία μας, το σώμα μας, το δέρμα μας και την ψυχολογία μας!\nΠώς θα απαλλαγείς απ’ τους μαύρους πόρους με φυσικό τρόπο\nPhoto: unsplash/Laia Núñez


Third Avenue United Church (Σασκατούν, Καναδάς) - Κριτικές\nThird Avenue United Church: Εστιατόρια στην περιοχή\nΔραστηριότητες κοντά σε: Third Avenue United Church\nThird Avenue United Church, Σασκατούν - Κριτικές\nΝο 20 από 63 δραστηριότητες - Σασκατούν\n304 3rd Avenue North, Σασκατούν, Σασκατσεουάν S7K 2J1, Καναδάς\nΑυτή η εκκλησία είναι αξιοσημείωτη μέσα και έξω. Ο ήχος από το όργανο είναι awsom. Το εσωτερικό είναι πέτρα και πολύ πραγματικό ξύλο. Πολλή πολύ ωραία βιτρό.\nΗ τελευταία υπηρεσία ήταν στις 24 Ιουνίου\nΗ κοινότητα βγήκε για να στηρίξει την εκκλησία για την τελευταία υπηρεσία τους στις 24 Ιουνίου. Το ιερό των 1500 θέσεων ήταν σχεδόν πτώση, κάτι που δεν συνέβη σε πολύ μεγάλο χρονικό διάστημα. Κανείς δεν φαίνεται να ξέρει τι θα γίνει με αυτή την ιστορική...ιδιοκτησία. Σίγουρα είναι ένα υπέροχο κτίριο και τα παράθυρα από βιτρό είναι απίστευτα.Περισσότερα\nΠάντα απολάβαμε να παρευρεθούμε σε αυτήν την Εκκλησία. Μας αρέσουν τα πάντα, η χορωδία, το όργανο Pipe και ο υπουργός\nΧριστούγεννα και άλλες συναυλίες\nΗ ακουστική και η αρχιτεκτονική αυτού του ορόσημου Saskatoon είναι εξαιρετικές. Βεβαιωθείτε ότι έχετε λάβει συναυλίες από παγκόσμιες και βραβευμένες ομάδες όπως η Παιδική Χορωδία του Saskatoon για μια υπέροχη εμπειρία.\nΕίναι πολύ παλιά εκκλησία. Βρίσκεται στο κέντρο της πόλης Saskatoon. Έχουν πραγματικά καταπληκτικό βιτρό παράθυρα.\nΈνα μέρος butifull\nΩ πάω εκεί να έχουμε ειρήνη με τη δική μου κατόχου, κανείς δεν θα διαπιστώσουν ότι είναι ένα ωραίο μέρος. Θα γοητευτείτε με τις φωτογραφίες και τα άτομα ευγενέστατο και πώς να καθαρίσετε το μέρος θα, ελπίζω να το απολαύσετε όσο εγώ. Σας ευχαριστώ\nΚαλό ακουστική, ωραίο μέρος\nΠολύ λίγα χορωδίες και συναυλίες προδιαμορφωμένη εδώ λόγω της Νίκαιας ακουστική. Καλή πρόσβαση στην κεντρική περιοχή, αλλά οι τουαλέτες βρίσκονται στον κάτω όροφο. Πάρκο στους δρόμους γύρω από το ξενοδοχείο.\nΛάβετε γρήγορα απαντήσεις από το προσωπικό του Third Avenue United Church και από προηγούμενους επισκέπτες.


Ασάρωτος οίκος » σωτήρες\nΣτο συρτάρι: γκρίνια — helion @ 11:36 μμ\nΔεν αισθάνομαι ικανή να σχολιάσω δημόσια τα καθημερινά, το κάνουν άλλοι αυτό, εύγλωττα και εύστοχα.\nΟύτε τώρα θα καταπιαστώ με κάνα μείζον θέμα, μόνο με μια πιθανώς ελάσσονα η ακόμη και παρωχημένης ευαισθησίας γκρίνια.\nΣπάνια παρακολουθώ τηλεόραση, όχι από κάποιου εναλλακτικού τύπου σνομπαρία αλλά επειδή συνήθως με κάνει είτε να βαριέμαι ή και να εκνευρίζομαι. Ίσως και να φταίει ένα αίσθημα αποξένωσης και απομονωτισμού – εδώ στην επαρχία ελάχιστα ομφαλοσκοπικά του αθηναϊκού κράτους μας αγγίζουν. Έτυχε να αρρωστήσω και να ανοίξω την τηλεόραση, να επιβεβαιώσω το κλισέ περί ασθενών και συνταξιούχων ως πρωινών τηλεθεατών, ανήμερα το πρωί της λεωφορειοπειρατείας. Λαχείο. Το γνωστό ακινητοποιημένο λεωφορείο, παράθυρα, τηλεφωνικές συνδέσεις.\nΠρώτα έπεσα πάνω στο μεγαλοδημοσιογράφο να συνομιλεί με τρελαμένη από ανησυχία γυναίκα, που τον παρακαλούσε να κάνει κάτι, να επέμβει, να σώσει το παιδί της. Ποιόν ικέτευε; Το δημοσιογράφο. Μάλιστα. Φυσικά και του «λειτουργού» ούτε του πέρασε από το μυαλό να βάλει τον εαυτό του στην θέση του, να φέρει τις αρμοδιότητές του στα πραγματικά τους μέτρα. Θα ζητάω πολλά. Θάναι λογικό στη χώρα όπου κάθε παράβαση και ενόχληση μπορεί να καταλήξει σε ένα «θα φέρω τον Τριανταφυλλόπουλο» εκ μέρους του αδικημένου, σκέφτομαι. Αλλάζω κανάλι.\nΔημοσιογραφικό δίδυμο αλλού, ελέω κινητού Στέλλας, συζητούν με τον Πειρατή. Ύφος προσαρμοσμένο στην περίσταση, ηρέμησε ρε φίλε, ναι, τι θες, να τα πούμε στην αστυνομία. Έμπειροι και προπαντώς πανέτοιμοι διαπραγματευτές, οι δημοσιογράφοι, αναλαμβάνουν την ευθύνη να συνομιλήσουν ανεξέλεγκτα με οπλισμένο άνθρωπο που δεν ξέρουν σε τι κατάσταση βρίσκεται. Κάπως μούρθε. Την ξανάκλεισα και το γύρισα στο ραδιόφωνο, κρατικό κανάλι, πείτε με μούχλα.\nΤην άλλη μέρα διάβασα συγχαρητήρια για τον υπεύθυνο τρόπο που τα ΜΜΕ χειρίστηκαν την κατάσταση. Εγώ πάλι δεν μπορώ να αποδεχτώ πως είναι αυτονόητη αρμοδιότητα των δημοσιογράφων οτιδήποτε άλλο πέρα από την ενημέρωση. Ε, είμαι παράξενη, τελείωσε.\nΚαλά τα λες, αλλά μάλον είσαι κι εσύ ένα από τα λίγα «άουτσάιντερ»….\nΩραία, γινόμαστε περισσότεροι!\nComment by Ioannis — 4/2/2005 @ 3:18 μμ


Ενυδάτωση Προσώπου: Ανάλογα με την επιδερμίδα σου | 11888 Blog\nby Έλενα Σενδόνα Dec 10, 2019\nΣε οποιαδήποτε ηλικία, η βασική ανάγκη που πρέπει να καλύψεις μέσω της καλλυντικής περιποίησης είναι η ενυδάτωση προσώπου. Οι ειδικοί μάλιστα λένε ότι ο όρος αυτός αναφέρεται όχι μόνο στα ισορροπημένα επίπεδα ύδατος στην επιδερμίδα αλλά και σε αυτά των ελαίων. Τα δύο άκρα είναι η πολύ ξηρή και η πολύ λιπαρή επιδερμίδα. Το σωστό είδος ενυδατικού προϊόντος (όχι απαραίτητα κρέμας), στη σωστή ποσότητα και στιγμή, φέρνει τα επιθυμητά αποτελέσματα. Ένας πρώτος τρόπος να προσεγγίσεις εύστοχα το θέμα είναι χωρίζοντας την επιδερμίδα σε 5 κύριους τύπους και ανακαλύπτοντας σε ποιά ανήκεις.\nΈχεις μεγάλους ευδιάκριτους πόρους και μία έντονη γυαλάδα που εμφανίζεται ακόμα και μετά τον καθαρισμό του προσώπου. Χρειάζεσαι ενυδάτωση προσώπου απαλλαγμένη από έλαια που προκαλούν επιπλέον λιπαρότητα. Προϊόντα που περιέχουν σαλικυλικό οξύ θα μειώσουν τα ξεσπάσματα λιπαρότητας και θα δώσουν ένα ματ αποτέλεσμα στην επιδερμίδα. Απόφυγε όσα περιέχουν «παχιά» συστατικά ενυδάτωσης όπως το βούτυρο κακάο που οδηγεί στην περίπτωσή σου σε φραγμένους πόρους.\nΚαταπολέμησε το σμήγμα καθώς παράλληλα θα εμπλουτίζεις την επιδερμίδα σου με βιταμίνες ενάντια στις ελεύθερες ρίζες. Ξεπέρασε το μύθο που λέει ότι οι λιπαρές επιδερμίδες δεν χρειάζονται ενυδατική γιατί αντίθετα μπορείς να καταλήξεις με μία αφυδατωμένη λιπαρή επιδερμίδα. Ενυδατικά προϊόντα σε μορφή gel σου ταιριάζουν πολύ καθώς περιέχουν τα λιγότερα έλαια και κεριά. Συστατικά που συστήνονται ανεπιφύλακτα είναι τα άλφα-υδροξυοξέα γνωστά και ως AHA τα οποία προκύπτουν συνήθως από φρούτα και απομακρύνουν νεκρά κύτταρα, μαύρα στίγματα και σημάδια.\nΒιώνεις συχνά κοκκινίλες, ερεθισμούς, ξεφλούδισμα, και μια αίσθηση «τραβήγματος» στην επιδερμίδα. Χάνει εύκολα την ελαστικότητά της και χρειάζεται πλούσια προϊόντα που την αποκαθιστούν. Αυτά περιέχουν περιποιητικά στοιχεία μεγάλης διάρκειας όπως τα αιθέρια έλαια, η βιταμίνη Ε, το βούτυρο κακάο, η γλυκερίνη και το υαλουρονικό οξύ. Η ξηρή επιδερμίδα χρειάζεται επίσης τα περίφημα ceramides και λιπαρά οξέα.\nΤο πρόβλημα είναι ότι εύκολα αποκτάς γραμμές έκφρασης και ρυτίδες και γι’ αυτό χρειάζεσαι διαρκώς ένα καλλυντικό φιλμ προστασίας που συγκρατεί την υγρασία κοντά στην επιδερμίδα και αποκαθιστά ελλείψεις. Με τη βοήθεια της αισθητικού αναζήτησε μία κρέμα για ενηδάτωση προσώπο που απορροφάται εύκολα, ώστε να μην σου πέσει πολύ βαριά. Στην περιγραφή μπορούν επίσης να περιλαμβάνονται συστατικά όπως διμεθικόνη, πρωτεΐνες, λανολίνη, και μεταλλικά έλαια.\nΈχεις λιπαρότητα μόνο στη ζώνη «Τ» που περιλαμβάνει το μέτωπο, τη μύτη και το σαγόνι, ενώ πολύ ξηρότερα μάγουλα και ζυγωματικά. Η πιο σωστή λύση είναι η χρήση δύο διαφορετικών προϊόντων, ένα ελαφρύ και δροσερό για το «Τ» και ένα πιο πλούσιο για το υπόλοιπο πρόσωπο. Αν χρησιμοποιήσεις ένα προϊόν επίλεξε αυτά που έχουν σχεδιαστεί ειδικά για την περίπτωση και συνήθως έχουν υφή gel-cream, μια δροσερή λεπτόρρευστη κρέμα που ισορροπεί τη λιπαρή επιδερμίδα. Άλλα κατάλληλα προϊόντα είναι αυτά που συστήνονται για όλους τους τύπους επιδερμίδας για την ενυδάτωση προσώπου.\nΒρες διαθέσιμους δερματολόγους\nΗ επιδερμίδα σου είναι ισορροπημένη σε όλα τα σημεία και απλώς χρειάζεται απλή ενυδάτωση ώστε να παραμείνει η υγρασία στα σωστά επίπεδα. Περιποιητικές λοσιόν και αιθέρια έλαια λειτουργούν τέλεια για τον τύπο της κανονικής επιδερμίδας. Επίλεξε ένα προϊόν με βάση το νερό και απόφυγε όσα έχουν πολλά χημικά όπως τα parabens. Αν είσαι στο στάδιο που σκέφτεσαι την αντιγήρανση, βρες ένα προϊόν που περιέχει υαλουρονικό οξύ. Μείνε πιστή στην ρουτίνα περιποίησης, έστω κι αν δεν σε ανησυχεί καθόλου η κατάσταση της επιδερμίδας σου. Καθώς μεγαλώνεις, θα καταλάβεις πόσο πολύτιμη είναι αυτή η συνέπεια και η πειθαρχία σε ένα πρόγραμμα ομορφιάς.\nΕίσαι αυτή που έχει αλλεργία σε πολλά συστατικά και που συχνά βιώνει ερεθισμούς στην επιδερμίδα. Αυτό σημαίνει ότι έχεις ευαίσθητη επιδερμίδα. Δεν βρίσκεις εύκολα κάποιο προϊόν που να μην σε ενοχλεί και φοβάσαι να δοκιμάσεις κάτι νέο. Σαν γενικό κανόνα, αναζήτησε κρέμες και άλλα προϊόντα για ενυδάτωση προσώπου, σχεδιασμένα για ευαίσθητη επιδερμίδα. Απόφυγε όσα περιέχουν έλαια, αρώματα και parabens. Προτίμησε τα υποαλλεργικά. Ένας καλός κανόνας για να αποφύγεις προβλήματα είναι να επιλέγεις τέτοια προϊόντα που να περιέχουν λιγότερα από 10 διαφορετικά συστατικά. Όσο πιο απλή η σύνθεση, τόσο μικρότερο το ρίσκο.\nΕίδη ενυδατικών προϊόντων\nΈνας άλλος τρόπος για να καταλήξεις στην σωστή επιλογή είναι να χωρίσεις τα προϊόντα για ενυδάτωση προσώπου στα βασικά είδη τους και να ανακαλύψεις ποιο ταιριάζει σε σένα. Πολλές φορές μάλιστα ίσως χρειαστείς περισσότερα από ένα. Μην ξεχνάς βέβαια ότι η ηλικία της επιδερμίδας σου δεν συμπίπτει απαραίτητα με αυτή στην ταυτότητά σου και ότι το μόνο που θα χρειαστεί καθώς αυξάνονται οι ανάγκες της είναι ένας συνδυασμός ενυδατικών και αντιγηραντικών στοιχείων.\nΕίναι συνήθως συνθέσεις με βάση το νερό σε συσκευασία spray. Συχνά εμπλουτισμένες με βιταμίνες και κάποιο ελκυστικό άρωμα, λειτουργούν κυρίως σε συνδυασμό με άλλα ενυδατικά προϊόντα. Κατά τη διάρκεια της μέρας φρεσκάρουν το μακιγιάζ ώστε να μην «σπάει» από την ξηρότητα. Κατά τη διάρκεια μιας πτήσης αναπληρώνουν τα επίπεδα υγρασίας που πέφτουν γρήγορα χαμηλά μέσα στο περιβάλλον του αεροπλάνου. Μην ξεχάσεις να το πάρεις μαζί σου σε στην παραλία ή μια μέρα που θα βολτάρεις στην πόλη με καύσωνα.\nΧαρίζει ενυδάτωση προσώπου και παράλληλα στοχεύει στην επίλυση συγκεκριμένων προβλημάτων που σε βασανίζουν όπως οι ρυτίδες, οι δυσχρωμίες, και η θαμπή, κουρασμένη επιδερμίδα. Οι οροί είναι με λίγα λόγια εξειδικευμένα προϊόντα περιποίησης. Η σύνθεση του ορού είναι συνήθως ελαφριά και εμπλουτισμένη με ενεργά συστατικά. Γι’ αυτό ταιριάζει αρκετά στις ώριμες επιδερμίδες και εφαρμόζεται πριν από την ενυδατική κρέμα. Στις λιπαρές επιδερμίδες μπορεί να εφαρμοστεί χωρίς την χρήση ενυδατικής κρέμας. Στα καταστήματα καλλυντικών οι αισθητικοί θα σε κατατοπίσουν για το ποιος ορός ανταποκρίνεται στις δικές σου ανάγκες.\nΚαι αυτό το προϊόν είναι πολύ ελαφρύτερο από μία κρέμα και η ρευστή του σύνθεση ταιριάζει σε όλους τους τύπους δέρματος. Η λοσιόν είναι ιδανική για τις λιπαρές επιδερμίδες γιατί σπάνια αφήνει γυαλάδα και λιπαρότητα. Είναι δροσιστική το καλοκαίρι και κατά κανόνα δεν φράζει τους πόρους στις επιδερμίδες με σμήγμα.\nΠολλές από τις ενυδατικές αυτές κρέμες είναι πιο πλούσιες και θρεπτικές. Είναι κατάλληλες για τις ξηρές επιδερμίδες αλλά και σε αυτήν την περίπτωση υπάρχουν εκείνες που ταιριάζουν σε άλλους τύπους δέρματος. Μην ξεχνάς ότι όσο πιο ξηρή είναι η επιδερμίδα σου τόσο πιο πλούσιο προϊόν πρέπει να χρησιμοποιήσεις. Όταν η αυξημένη ξηρότητα είναι παροδική τότε μπορείς να την χρησιμοποιείς εναλλάξ με μία λοσιόν κατά τη διάρκεια της εβδομάδας.\nΤο χειμώνα η κάθε επιδερμίδα έχει περισσότερη ανάγκη από μια πλούσια ενυδατική κρέμα, ιδίως κάποιες μέρες. Για τις ώριμες επιδερμίδες συστήνονται οι ενυδατικές με υαλουρονικό οξύ ενώ επίσης χρήσιμα είναι τα αμινο-πεπτίδια και οι βιταμίνες της ομάδας B. Εφάρμοσε αυτή την κρέμα το πρωί πριν από το μακιγιάζ, και προαιρετικά μετά από κάποιον εξειδικευμένο ορό. Όταν υπάρχει έντονη ηλιοφάνεια, προτίμησε κάποια με δείκτη προστασίας (SPF).\nΦτιάξε μόνη σου σπιτικές κρέμες προσώπου.\nΑυτές οι βαριές, θρεπτικές κρέμες δεν έχουν SPF και χρωστικές. Προκαλούν συχνά γυαλάδα αλλά αυτό δεν πρέπει να σε προβληματίζει αφού η κρέμα νύχτας εφαρμόζεται λίγο πριν το βραδινό ύπνο. Επιβάλλεται για τις γυναίκες με ώριμη επιδερμίδα, μετά την εξονυχιστική αφαίρεση του μακιγιάζ. Πολλές κρέμες νύχτας είναι αντιγηραντικές. Τη νύχτα η επιδερμίδα επιτελεί λειτουργίες που δεν κάνει το πρωί, και επομένως αυτή είναι η στιγμή που αξιοποιεί τα πολύτιμα συστατικά της κρέμας.\nΜπορεί να θεωρείς ότι το έλαιο στην επιδερμίδα προκαλεί ανεπιθύμητη λιπαρότητα, όμως πολλά τέτοια προϊόντα είναι ιδανικά για ξηρές, ευαίσθητες, και ώριμες επιδερμίδες. Από την άλλη πλευρά, αν έχεις σμήγμα, ακμή και λιπαρότητα, καλό είναι να το αποφύγεις.\nΗ αλοιφή χρησιμοποιείται πιο σπάνια γιατί είναι ιδιαίτερα βαριά και βασισμένη συνήθως στη βαζελίνη και άλλα πολύ λιπαρά συστατικά. Απευθύνεται μόνο στις πολύ ξηρές επιδερμίδες που τις ανακουφίζει από το «τράβηγμα» και το ξεφλούδισμα. Αντιμετωπίζει επίσης εγκαύματα και εκζέματα.\nΕνυδατικά προϊόντα με αντιοξειδωτικά συστατικά όπως, το απόσταγμα από πράσινο τσάι, χαμομήλι, ρόδι, και γλυκόριζα (licorice), είναι κατάλληλα για κάθε τύπο δέρματος. Προσφέρουν φρεσκάδα και αναζωογόνηση, εξουδετερώνοντας τις ελεύθερες ρίζες που προκαλούν οξείδωση στα κύτταρα τις επιδερμίδας και κατά συνέπεια γήρανση.\nΈνα από τα πιο σημαντικά προϊόντα που πρέπει να έχεις στο νεσεσέρ σου είναι η βάση περιποίησης που χρησιμοποιείς πριν το μακιγιάζ. Ο πιο σημαντικός λόγος για τον οποίο μια επιδερμίδα δείχνει γερασμένη είναι ότι δεν είναι επαρκώς ενυδατωμένη. Το καλοκαίρι η κατάλληλη ενυδατική σου προσφέρει επίσης προστασία από την ηλιακή ακτινοβολία. Αποτελεί επίσης την τέλεια βάση για το μακιγιάζ, πρωινό και βραδινό.\nΑν κάνεις μακιγιάζ πάνω σε ξηρή επιδερμίδα, πολύ σύντομα θα το δεις να σπάει όπως η γη όπου επικρατεί ξηρασία. Πολλοί προσομοιάζουν αυτή την όψη της επιδερμίδας με «κέικ» που θρυμματίζει. Γι’ αυτό, ακόμα και κατά τη διάρκεια της ημέρας, αν δεις το μακιγιάζ σου να στεγνώνει και να κάνει «συγκεντρώσεις» σε κάποια κινούμενα σημεία το προσώπου, αραίωσέ το και επανέφερε την ομοιομορφία αναμιγνύοντας ελάχιστη λοσιόν ή λεπτή ενυδατική κρέμα με το υπάρχον makeup.\nΠοιο χρώμα μαλλιών σου ταιριάζει ανάλογα με την επιδερμίδα σου\nΣχέδια νυχιών 2020: Αυτά θα φορεθούν τη νέα σεζόν\nΑνοιξιάτικα νύχια: Μάθε τα πάντα για τα 5 hot trends!\nΠασχαλινά νύχια: Μοναδικές ιδέες για εντυπωσιακά σχέδια!\nΓαλλικό μανικιούρ: Ιδέες & παραλλαγές


Αποφάσεις στο Υπουργείο Εσωτερικών για τις παραλίες\nΚΑΙΡΟΣ: Ομίχλη στην ατμόσφαιρα - Πότε θα υποχωρήσει\nΕν αναμονή της ενημέρωσης των συγγενικών προσώπων του 38χρονου που έχασε με τραγικό τρόπο τη ζωή του την Κυριακή (04/03) στο φράγμα Ταμασού, αιωρούνται αρκετά ερωτήματα για τις συνθήκες υπό τις οποίες προέκυψε το δυστύχημα.\nΚαταρχάς, με την νεκροτομή θα απαντηθεί ένα βασικό ερώτημα. Κατά πόσον ο 38χρονος έχασε τη ζωή του κατά την πτώση του οχήματος ή αν ζούσε την ώρα που βυθιζόταν το αυτοκίνητό του στον πυθμένα του φράγματος.\nΠάντως, σύμφωνα με ασφαλείς πληροφορίες του ThemaOnline ο 38χρονος διέμενε στην Λάρνακα και είχε μεταβεί στο εν λόγω φράγμα για ψάρεμα.\nΣε κάποια στιγμή αποφάσισε να μεταβεί κάπου στη Λευκωσία προκειμένου να συναντήσει μια φίλη του. Όταν επέστρεψε στο φράγμα για να συνεχίσει το ψάρεμα, σημειώθηκε το μοιραίο. Δηλαδή, κινούμενος με την όπισθεν κατέληξε στο φράγμα.\nΠληροφορίες έκαναν λόγο για ακόμη ένα πρόσωπο που φερόταν να συνόδευσε το θύμα στην εξόρμηση για ψάρεμα. Γι΄ αυτό, άλλωστε, είχαμε σημειώσει σε προηγούμενο δημοσίευμα ότι οι δύτες της ΕΜΑΚ συνέχισαν την έρευνα μετά τον εντοπισμό του θανόντα.\nΣΧΕΤΙΚΟ ΑΡΘΡΟ: Αυτοκίνητο έπεσε στο φράγμα της Ταμασού\nΤο θύμα του δυστυχήματος φέρεται να έχει καταγωγή από δυο σλαβικές χώρες και γίνονταν προσπάθειες για να ενημερωθούν οι συγγενείς του.\nΒΟΥΛΗ: Ζήτησαν από τον Αρχηγό Αστυνομίας στοιχεία για τα θανατηφορά λόγω ανάπλασης στην Δ. Ακρίτα – ΕΓΓΡΑΦΑ


Ο πτωχευτικός νόμος έκτρωμα – The Analyst\nΚοινοβουλευτικές Εργασίες • Σχολιασμός Επικαιρότητας\nΟ πτωχευτικός νόμος έκτρωμα\nΔεν βλέπουμε καμία ρύθμιση μίας πραγματικής δεύτερης ευκαιρίας των οφειλετών – όπως θα ήταν το σβήσιμο τους από τον Τειρεσία. Αντίθετα, διαπιστώνεται η ενίσχυση των αποκλεισμών – με το νέο μητρώο αφερεγγυότητας που υιοθετείται. Το χειρότερο σημείο του πάντως, είναι το δεύτερο μέρος του τρίτου βιβλίου – το οποίο είναι πραγματικά εξοργιστικό τόσο για τους Πολίτες, όσο και για οποιαδήποτε ευνομούμενη Πολιτεία. Όχι μόνο επειδή καταργεί ουσιαστικά η προστασία της κύριας κατοικίας των οφειλετών αλλά, επί πλέον, λόγω του ότι οι περιουσίες τους θα διαχειρίζονται από ένα νομικό πρόσωπο του ιδιωτικού τομέα – από το οποίο θα το νοικιάζουν και θα μπορούν να το επαναγοράζουν. Εάν μάλιστα γίνει κάποιο θαύμα και έχουν τα χρήματα για την επαναγορά, θα πρέπει να αποπληρώσουν και τα υπολειπόμενα οφειλόμενα μισθώματα της 12ετους σύμβασης μίσθωσης.\nΛόγω της δρομολόγησης από χθες του πτωχευτικού νόμου (ανάλυση), υπενθυμίζουμε την ομιλία μας από τις 22 Οκτωβρίου του 2020 για το θέμα:\nΌπως αναφέραμε στην πρώτη επιτροπή, πρόκειται για ένα κάκιστο σχέδιο νόμου. Καμία σημαντική τομή στο πτωχευτικό δίκαιο ενώ, το χειρότερο, δρομολογεί επίσημα το τέλος της προστασίας της πρώτης κατοικίας. Όσον αφορά τις θετικές ρυθμίσεις, είναι απειροελάχιστες.\nΤονίσαμε δε πως η χειρότερη στιγμή που μπορεί ένα κράτος να υιοθετήσει έναν νέο πτωχευτικό νόμο, ακόμη και αν θα ήταν ιδανικός, είναι όταν η χώρα είναι χρεοκοπημένη – όταν τα κόκκινα χρέη του ιδιωτικού της τομέα είναι ήδη υπέρογκα, ενώ τα πραγματικά αυξάνονται ακόμη περισσότερο από το θανατηφόρο αποπληθωρισμό της τάξης πλέον του -2,3% το Σεπτέμβρη, στον οποίο έχει βυθιστεί η Ελλάδα. Μία υπεύθυνη κυβέρνηση θα ασχολούταν με αυτό το πρόβλημα μόνο – με τίποτα άλλο.\nΓια να καταλάβουμε τι σημαίνει ο αποπληθωρισμός, θα επαναλάβουμε πως το πραγματικό επιτόκιο, αυτό που ενδιαφέρει, είναι το ονομαστικό συν τον αποπληθωρισμό ή μείον τον πληθωρισμό. Όταν λοιπόν η Ελλάδα δανείζεται με 1,18% ονομαστικό επιτόκιο στα δεκαετή ομόλογα, όπως πρόσφατα, το πραγματικό είναι 1,18% συν 2,3%, οπότε 3,48%.\nΓια σύγκριση, το δεκαετές ομόλογο της Τουρκίας διαπραγματευόταν χθες με 12,97% και ο πληθωρισμός της είναι 11,75% όπως θα καταθέσουμε στα (πρακτικά) – οπότε το πραγματικό της επιτόκιο είναι μόλις 1,19%. Επομένως, 3,48% πληρώνει η Ελλάδα, μέλος της Ευρωζώνης και 1,19% η Τουρκία! Μπορούμε λοιπόν να είμαστε υπερήφανοι, όπως ο υπουργός; Πόσο μάλλον όταν 6 τρις € ομόλογα στην Ευρωζώνη έχουν αρνητικά επιτόκια;\nΌσον αφορά δε τις ελληνικές επιχειρήσεις που δανείζονται με μέσον όρο της τάξης του 4,5%, οπότε με πραγματικό επιτόκιο 6,8%, είναι προφανώς αδύνατον να ανταγωνιστούν τις ξένες – γεγονός που σημαίνει πως θα χρεοκοπήσουν, υπαγόμενες στο έκτρωμα του νέου πτωχευτικού νόμου που θα ψηφίσει σήμερα η κυβέρνηση.\nΉταν πάντως ενδιαφέρουσα η επιβεβαίωση του υπουργού στην επιτροπή, σε σχέση την καταστροφικότητα των μνημονίων που φυσικά συνεχίζονται – μέσω των κατηγοριών του στο ΚΙΝΑΛ, ότι αυτό τα έφερε στην Ελλάδα.\nΛογική βέβαια, αφού τα μνημόνια οδήγησαν τη χώρα μας στο σημερινό της κατάντημα. Με το δημόσιο χρέος της στο 200%, με αποψιλωμένο τον παραγωγικό της ιστό και με το κόκκινο ιδιωτικό χρέος στα 233,6 δις € ή στο 138% του ΑΕΠ του 2020 – μόνο προς το δημόσιο χωρίς τις επιβαρύνσεις, στις τράπεζες και στις εισπρακτικές, καθώς επίσης στα ασφαλιστικά ταμεία.\nΘα θέλαμε να του επαναλάβουμε όμως ότι, η δική του παράταξη, η ΝΔ, προκάλεσε μία ακόμη μεγαλύτερη καταστροφή που θα επιβαρύνει όλες τις επόμενες γενιές, με την υπογραφή του PSI – μέσω του οποίου η Ελλάδα μετατράπηκε σε εξαθλιωμένη αποικία των δανειστών της που την κυβερνούν πλέον με τα διαδοχικά υποχείρια τους.\nΑκόμη χειρότερα, ενώ σε εκείνες τις χώρες που έχουν επιβληθεί στο παρελθόν μνημόνια μειώνεται το δημόσιο χρέος και αυξάνεται στη θέση του το ιδιωτικό, από τους υψηλότερους φόρους, τη μείωση των δαπανών, τον περιορισμό του κοινωνικού κράτους κλπ., στην Ελλάδα έχουν εκτοξευθεί στα ύψη και τα δύο – στην κυριολεξία, σε μοναδικά στην παγκόσμια ιστορία επίπεδα.\nΌσον αφορά δε το σεβασμό στη συνέχεια του κράτους που επικαλείται η ΝΔ, η οποία κάθε φορά αναφέρεται στην προηγούμενη διακυβέρνηση του ΣΥΡΙΖΑ για να αιτιολογήσει τα απογοητευτικά νομοσχέδια και τις θλιβερές αποφάσεις της, όπως ήταν ασφαλώς η παράδοση Έθνους και μισού κράτους στα Σκόπια, δεν ισχύει – αφού η Ελλάδα διοικείται από τους δανειστές της που δεν έχουν αλλάξει καθόλου.\nΣυνεχίζοντας στο νομοσχέδιο, ωφελεί κατά κύριο λόγο τις τράπεζες, η καταχρηστικότητα των συμπεριφορών των οποίων είναι γνωστή στην πλειοψηφία των Πολιτών – ενώ οι διαμαρτυρίες τους είναι παραπλανητικές….για τα μάτια του κόσμου.\nΔεν προκύπτει πουθενά υποχρέωση του πιστωτή που αιτείται την πτώχευση του οφειλέτη, να αποδείξει το νόμιμο, το βάσιμο και το ορθό του ποσού της απαίτησής του – ενώ είναι γνωστό πως οι τράπεζες υπονομεύουν στην πράξη κάθε διαδικασία εξωδικαστικής διευθέτησης. Εκτός αυτού, το παρόν σχέδιο νόμου θεωρεί συλλήβδην κάθε οφειλέτη ως κακόπιστο και κακοπληρωτή – ενώ σωστή κάθε αξίωση που προβάλλει ο οποιοσδήποτε δανειστής.\nΣαν γενική παρατήρηση τώρα, δεν βλέπουμε καμία ρύθμιση μίας πραγματικής δεύτερης ευκαιρίας των οφειλετών – όπως θα ήταν το σβήσιμο τους από τον Τειρεσία. Αντίθετα, διαπιστώνεται η ενίσχυση των αποκλεισμών – με το νέο μητρώο αφερεγγυότητας που υιοθετείται.\nΤο χειρότερο σημείο του πάντως, είναι το δεύτερο μέρος του τρίτου βιβλίου – το οποίο είναι πραγματικά εξοργιστικό τόσο για τους Πολίτες, όσο και για οποιαδήποτε ευνομούμενη Πολιτεία.\nΌχι μόνο επειδή καταργεί ουσιαστικά η προστασία της κύριας κατοικίας των οφειλετών αλλά, επί πλέον, λόγω του ότι οι περιουσίες τους θα διαχειρίζονται από ένα νομικό πρόσωπο του ιδιωτικού τομέα – από το οποίο θα το νοικιάζουν και θα μπορούν να το επαναγοράζουν.\nΕάν μάλιστα γίνει κάποιο θαύμα και έχουν τα χρήματα για την επαναγορά, θα πρέπει να αποπληρώσουν και τα υπολειπόμενα οφειλόμενα μισθώματα της 12ετους σύμβασης μίσθωσης.\nΤο άρθρο 17 του Συντάγματος περί προστασίας της ιδιοκτησίας και το άρθρο 25 περί του κοινωνικού κράτους δικαίου και της προστασίας των θεμελιωδών ανθρωπίνων δικαιωμάτων, δεν ενδιαφέρουν προφανώς καθόλου την κυβέρνηση – εκτός εάν θεωρεί πως η κύρια κατοικία δεν εντάσσεται σε αυτά.\nΣε κάθε περίπτωση, παρά το ότι διαφημίζεται από την κυβέρνηση και από τα ΜΜΕ ως δεύτερη ευκαιρία, δεν πρόκειται δυστυχώς για κάτι τέτοιο – είναι δηλαδή σκόπιμα παραπλανητική η περιγραφή του.\nΕν προκειμένω, ο όρος δεύτερη ευκαιρία μπορεί να χρησιμοποιηθεί μόνο για τις τράπεζες – οι οποίες θα ωφεληθούν με το πρόγραμμα επιδότησης του νομοσχεδίου και όχι μόνο, συνεχίζοντας να επιβαρύνουν τους φορολογουμένους, όπως όλα τα τελευταία χρόνια.\nΣυνεχίζοντας, η διαφορά του νέου νομοσχεδίου είναι το ότι, εισάγει την έννοια της χρεωκοπίας για φυσικά πρόσωπα – ενώ μέχρι σήμερα χρεοκοπούσαν μόνο οι επιχειρήσεις και οι έμποροι.\nΤους προσφέρεται δε η δυνατότητα να παραχωρήσουν όλα τους τα περιουσιακά στοιχεία, έτσι ώστε να απαλλαγούν από τα χρέη τους – ενώ σε κάποιους άλλους επιτρέπει, επάνω από έναν «κόφτη» εισοδημάτων όπως αναφέρεται στα Άρθρα 178 και 92, να έχουν μία ορισμένη προστασία, όταν πραγματοποιούν συγκεκριμένες πληρωμές.\nΌσον αφορά τις επιχειρήσεις, υιοθετούνται κάποιες τροποποιήσεις στην υπάρχουσα διαδικασία – όπως το ότι απαιτείται πλέον η συναίνεση του 50% της κάθε κατηγορίας πιστωτών, από 60% στο παρελθόν.\nΑλήθεια, η ΝΔ με χρέη 321 εκ. € το 2019 σύμφωνα με τον Ισολογισμό της που θα καταθέσουμε στα (πρακτικά), αυξημένα κατά 30 εκ. € από το 2018 και με μεγάλες ζημίες, θα υπαχθεί στο νέο νόμο για να προστατευθεί από τους πιστωτές της; Ή μήπως για τα κόμματα δεν ισχύει ότι για τους κοινούς θνητούς, επειδή είναι σε θέση να ρυθμίζουν σκανδαλωδώς με τους πιστωτές; Έναντι ποιών εγγυήσεων αλήθεια;\nΠεραιτέρω, τα βασικά σημεία του νομοσχεδίου είναι τα εξής:\n(1) Στο πρώτο βιβλίο και στα άρθρα 1-74, το πρώτο μέρος αναφέρεται στην πρόληψη της αφερεγγυότητας – με τη δημιουργία ενός μηχανισμού προειδοποίησης που σε κάποιο βαθμό μοιάζει με την πιστωτική επίδοση, με το credit score δηλαδή των ΗΠΑ.\nΜε αυξημένη δημοσιότητα όμως, με ανοιχτά και προσβάσιμα ευαίσθητα προσωπικά δεδομένα, ένδικα βοηθήματα, μέσα και δικαστικές αποφάσεις. Προφανώς δρομολογείται για να πιεστούν μέσω του στιγματισμού τους οι οφειλέτες. Ασφαλώς λοιπόν δεν μπορούμε να συμφωνήσουμε με κάτι τέτοιο – πόσο μάλλον όταν θα υπάρχει και ανταλλαγή πληροφοριών με άλλους φορείς, όπως φαίνεται από το άρθρο 214.\nΤουλάχιστον στις ΗΠΑ απαιτείται έγκριση του φυσικού προσώπου για την παροχή των στοιχείων credit score, όπως όταν αφορά την πρόσληψη του – ενώ έχει απαγορευθεί το να ζητείται στις προσλήψεις από το 2016, για να μην υπάρχει προκατάληψη όσον αφορά τους οικονομικά αδύναμους και χρεοκοπημένους που μετά την κρίση του 2008 αυξήθηκαν και οδηγούνταν στο περιθώριο.\nΤο δεύτερο μέρος αναφέρεται στην πρόληψη της ανέχειας μέσα από διαδικασίες εξωδικαστικού διακανονισμού – με την έγκριση του δημοσίου και των ταμείων, την προπτωχευτική διαδικασία εξυγίανσης και το μητρώο των εμπειρογνωμόνων.\nΣτην εξυγίανση συμπεριλαμβάνεται η επιδότηση των δόσεων – για την οποία το ΓΛΚ προϋπολογίζει δημοσιονομικό κόστος 100 εκ. € ετήσια για το 2021-2025. Δηλαδή συνολικά 500 εκ. €, οπότε υποθέτουμε πως θα συμπεριληφθούν 40.000 – 55.000 νοικοκυριά, έναντι των περίπου 200.000 του νόμου Κατσέλη.\n(2) Στο δεύτερο βιβλίο και στα άρθρα 75-211, το πρώτο έως πέμπτο μέρος αναφέρεται στην κήρυξη της πτώχευσης, στις προϋποθέσεις, στη διαδικασία της δίκης, στις συνέπειες για τους οφειλέτες και στην εκποίηση της περιουσίας.\nΣημαντικό είναι εδώ το ότι, δεν προστατεύεται η πρώτη κατοικία – εκτός κάποιων ευάλωτων ομάδων, με εισόδημα κάτω από την επιδότηση. Στην ουσία πρόκειται για ένα καθεστώς ανάλογο με αυτό που ισχύει σήμερα για τις ρυθμίσεις των κόκκινων δανείων – όπου ο αριθμός των προστατευόμενων μειώνεται συνεχώς, παρά το ότι η Ελλάδα βαδίζει από το κακό στο χειρότερο.\nΤο έκτο μέρος καλύπτει τις πτωχεύσεις μικρού αντικειμένου, το έβδομο την περαίωση της πτώχευσης, ενώ το όγδοο απαλλαγές και οφειλές από δόλο, καθώς επίσης από αμέλεια για ψευδή στοιχεία. Τα υπόλοιπα μέρη του είναι διαδικαστικές διατάξεις.\nΣτο Τρίτο Βιβλίο και στα άρθρα 212-226, περιλαμβάνεται η παρακολούθηση και η συλλογή των στοιχείων φερεγγυότητας – καθώς επίσης οι ευάλωτοι οφειλέτες, όπου δίνεται η δυνατότητα μεταβίβασης του ιδιοκτησιακού δικαιώματος και της καταβολής μισθώματος σε Φορέα Απόκτησης και Επαναμίσθωσης, με τη δυνατότητα αγοράς στην 12ετία κάτω από αόριστες όμως συνθήκες και ποσά.\nΣτο Τέταρτο Βιβλίο και στα άρθρα 227-262, αναφέρονται ρυθμίσεις για τους διαχειριστές αφερεγγυότητας – όσον αφορά την πιστοποίηση, το πειθαρχικό δίκαιο και την ευθύνη τους.\nΣτο Πέμπτο και τελευταίο Βιβλίο, στα άρθρα 263-270, υπάρχουν οι μεταβατικές και οι μη συναφείς διατάξεις του υπουργείου.\nΟι γενικότερες παρατηρήσεις μας ήταν οι εξής:\n(1) Ο βασικός σκοπός του Νομοσχεδίου είναι να ικανοποιήσει τις Τράπεζες – ακόμη και εις βάρος του δημοσίου ή των ασφαλιστικών Ταμείων.\n(2) Δεν αναφέρεται καθόλου στις αιτίες που δημιούργησαν την ανάγκη ενός νέου πτωχευτικού νόμου – όπως είναι τα ανεξέλεγκτα, υπέρογκα δάνεια των τραπεζών, απλά και μόνο για να εισπράττουν προμήθειες τα στελέχη τους. Τιμωρεί δε μόνο τα θύματα της χρεοκοπίας του κράτους, τους Πολίτες – όχι τους θύτες, όπως είναι οι κυβερνήσεις τους.\n(3) Δεν εξαλείφει τα γραφειοκρατικά εμπόδια που αποτέλεσαν το κρίσιμο σημείο αποτυχίας των προηγούμενων προσπαθειών – ενώ δεν αναφέρεται στην απαραίτητη δημιουργία μηχανισμών άντλησης στοιχείων, με τη συμμετοχή του οφειλέτη.\n(4) Δεν προβλέπονται ρήτρες ασφαλείας για τους συνοφειλέτες.\n(5) Δεν υπάρχουν δικλείδες ασφαλείας για τους λεγόμενους στρατηγικούς κακοπληρωτές – αν και είναι ελάχιστοι, χρησιμοποιούμενοι για να δικαιολογούν τα όποια άδικα μέτρα λαμβάνονται.\n(5) Δεν υπάρχει μέριμνα για τις επιχειρήσεις που θα υπαχθούν, έτσι ώστε να αποκτήσουν πρόσβαση στο τραπεζικό σύστημα.\n(6) Δεν προβλέπεται τίποτα για τις κλειστές επιχειρήσεις σε αδράνεια – αν και προβλήθηκε ως το νομοσχέδιο που θα έβαζε τέλος στις επιχειρήσεις ζόμπι.\n(7) Δεν υπάρχει πρόβλεψη για την επαναφορά της ρύθμισης των 120 δόσεων σε όλους, όπως θα έπρεπε. Η αιτιολογία περί κουλτούρας πληρωμών είναι αστεία, αφού το 2012-2013 τα χρέη προς το δημόσιο ήταν λιγότερα από 40 δις € – ενώ εκτινάχθηκαν έκτοτε στα 105 δις €. Προφανώς πρόκειται για πραγματική αδυναμία αποπληρωμής – ενώ η δυνατότητα που δόθηκε στις τράπεζες με τις ανακεφαλαιοποιήσεις, δεν δόθηκε ποτέ στους Πολίτες και τις επιχειρήσεις.\n(8) Τέλος, ευνοεί σκανδαλωδώς τους υπερδανεισμένους, χωρίς εξασφαλίσεις – επειδή οι τράπεζες που θα έχουν τον πρώτο και τον τελευταίο λόγο σύμφωνα με το νομοσχέδιο, θα συναινούν μόνο σε αυτούς, ενώ θα απορρίπτουν τους δανειολήπτες με επαρκή περιουσία.\nΕπί ορισμένων άρθρων τώρα, αφού αναλύσαμε σχεδόν όλα τα σημαντικότερα στις επιτροπές και δεν υπάρχει χρόνος εδώ, τα παρακάτω:\nΣτο άρθρο 7, εξαιρούνται άτομα που είναι ήδη σε διαδικασία πτώχευσης ή εκκαθάρισης – καθώς επίσης στην προστασία του Νόμου Κατσέλη και των διαδόχων του, εάν δεν έχουν παραιτηθεί.\nΣτο άρθρο 8, διατηρούνται στον ΕΓΔΙΧ τα προσωπικά δεδομένα του οφειλέτη, για τρία χρόνια μετά την κατάθεση της αίτησης, ακόμη και αν δεν δρομολογηθεί – κάτι που θεωρούμε απαράδεκτο, πολύ περισσότερο αφού για να υποβάλλει την αίτηση θα πρέπει να προσκομίσει όλα του τα προσωπικά δεδομένα σύμφωνα με το άρθρο 9 που δεν θεωρούμε αναγκαίο, αφού δίνεται διακριτική ευχέρεια στους φορείς-πιστωτές να μην απευθύνουν πρόσκληση για ρύθμιση.\nΜε το άρθρο 21 υιοθετείται μία απαράδεκτη ρύθμιση – αφού αντί να ικανοποιούνται πρώτοι οι εργαζόμενοι, το δημόσιο και τα ασφαλιστικά ταμεία, προηγούνται οι τράπεζες.\nΕπίσης απαράδεκτη είναι η ρύθμιση του άρθρου 26, σύμφωνα με την οποία οι πιστωτές μπορούν να εξακολουθούν να απαιτούν χρήματα από τους συνοφειλέτες ή εγγυητές, μετά την καταβολή του συνόλου των δόσεων. Κάτι ανάλογο ισχύει για την περαίωση της πτώχευσης στο άρθρο 196. Προφανώς η ρύθμιση θα έπρεπε να τους απαλλάσσει όλους – ειδικά όταν είναι μέλη του στενού οικογενειακού κύκλου.\nΤο άρθρο 28 είναι ένα από τα πιο κομβικά του νομοσχεδίου – επειδή απαριθμεί τις προϋποθέσεις για την επιχορήγηση δόσεων σε ποσοστό 40-80%. Οι προϋποθέσεις είναι παρά πολλές, ενώ έχουμε αντιρρήσεις σε αρκετές από αυτές – όπως στην προσημείωση των παγίων και στην προϋπόθεση αυστηρά εμπρόθεσμης καταβολής των δόσεων.\nΜε το άρθρο 37 υιοθετείται μία ακόμη προβληματική διάταξη που στερεί από το δημόσιο την δυνατότητα άρνησης σε ρυθμίσεις – όταν οι διεκδικήσεις του υπολείπονται του συνόλου των πιστωτών. Το γεγονός αυτό φαίνεται εξωπραγματικό για όποιον έχει ζήσει σε κάποια δυτική χώρα – όπου το δημόσιο προηγείται πάντοτε.\nΣτο άρθρο 218 που δίνει τέλος στην 1η κατοικία, η εκχώρηση της αρμοδιότητας ανάκτησης και ενοικίασης σε νομικό πρόσωπο του ιδιωτικού τομέα, δημιουργεί ζητήματα νομιμότητας και συνταγματικότητας – ενώ μέσω της αμοιβής διαχείρισης, θα υπάρξει κερδοσκοπία με δημόσιο χρήμα!\nΣχετικά με το άρθρο 223 το επίδομα, με δεδομένο το ότι παίρνουν και το σπίτι, αποτελεί έμμεση ενίσχυση των ιδιωτών που θα διαχειρίζονται τις πρώτες κατοικίες των οφειλετών (παρ. 1). Κάτι παρόμοιο δηλαδή με το σχέδιο ΗΡΑΚΛΗΣ – με το οποίο ενισχύονται μεν στοιχεία του ενεργητικού των τραπεζών, παράλληλα όμως διατηρούν τα δικαιώματα επί των σπιτιών σε περίπτωση αστοχίας.\nΔεν είναι δυνατόν να παρουσιάζεται ως ενίσχυση του ενοικίου, με το προκάλυμμα της δήθεν βοήθειας στους οφειλέτες! Ποια βοήθεια, όταν τους παίρνει η κυβέρνηση την κύρια κατοικία και τους προσφέρει μια αβέβαιη στέγη; Τι θα συμβεί εάν δεν μπορούν να πληρώσουν; Θα πεταχτούν στο δρόμο, όπως στην Ισπανία; Γιατί δεν υιοθετείται η αμερικανική λύση του 1934 που έχουμε προτείνει δεκάδες φορές;\nΌσον αφορά το άρθρο 262, αναφέρεται στην τελευταία πρόταση του πως οι αμοιβές των Διαχειριστών Αφερεγγυότητας θα καλυφθούν από δημόσιους πόρους! Δηλαδή, ξανά το κράτος υποστηρίζει τις τράπεζες, για να πάρουν τα σπίτια των Πολιτών – ενώ δεν βλέπουμε γιατί να μην πληρώνονται από τα έσοδα της πτωχευτικής διαδικασίας.\nΣτο άρθρο 264, φαίνονται μεν ασήμαντες οι τροποποιήσεις, αλλά θα μπορούσαν να είναι φωτογραφικές – να αφορούν για παράδειγμα τη Follie Folli που είναι σε καθεστώς ειδικής διαχείρισης, ενώ έχουν υποβληθεί αιτήματα πτώχευσης της από πιστωτές που απορρίφθηκαν.\nΤέλος, το άρθρο 266 αναφέρεται σε δάνεια για κεφάλαια κίνησης και λοιπές πιστωτικές διευκολύνσεις σε επιχειρήσεις και επαγγελματίες που επλήγησαν από τις πυρκαγιές του 2007 στους νομούς Νομούς Μεσσηνίας, Ηλείας, Αρκαδίας, Λακωνίας, Εύβοιας, καθώς επίσης στην περιοχή Αιγιαλείας του Νομού Αχαΐας. Ορισμένες από αυτές, κρίθηκαν ως παράνομες ενισχύσεις από την Ευρωπαϊκή Επιτροπή λόγω εσφαλμένης ή καταχρηστικής χορήγησής τους και πρέπει να επιστραφούν.\nΟφείλει όμως να μας ενημερώσει εδώ ο Υπουργός τι έγινε λάθος ή εάν τυχόν διαπιστώθηκαν πράγματι κάποιες παρανομίες, ποιοι επωφελήθηκαν από αυτές και εάν φέρουν ευθύνη οι διοικητικές υπηρεσίες. Δεν πρόκειται εμείς να καλύψουμε τις αδυναμίες του ελεγκτικού μηχανισμού άλλων κυβερνήσεων, πριν υπάρξει διαλεύκανση και διαβεβαίωση πως οι διαδικασίες είναι πλέον αδιάβλητες – αφού υπάρχουν ανάλογες περιπτώσεις ενισχύσεων σε εξέλιξη σήμερα, όπως στην περίπτωση του ΙΑΝΟΥ.\nΗ κυβερνητική ανικανότητα στα όρια του γελοίου\nΗ αντιπολίτευση σωστά ζητάει εκλογές, αφού έχει διαπιστώσει πολλές φορές ότι, η κυβέρνηση είναι ανίκανη. Ο πρωθυπουργός όμως που ξεκίνησε την κυβίστηση του αναφερόμενος έμμεσα σε εκλογές, με την οικονομική, την ενεργειακή και την εθνική κρίση στο ζενίθ, γιατί ισχυρίζεται ταυτόχρονα πως όλα πάνε καλά; Εάν ήταν έτσι, γιατί δεν κρατάει το λόγο του για εκλογές τον Ιούλιο του 2023; Εάν δεν μπορεί να...\nΈνα ακόμη σκανδαλώδες οικονομικό νομοσχέδιο\nΣτην ουσία οι τράπεζες επιβαρύνουν την οικονομία μας, όπως και την κοινωνία, με τις υψηλές προμήθειες που χρεώνουν – ενώ μετέφεραν τα βουνά των κόκκινων χρεών στις εταιρίες διαχείρισης, με τεράστιες ζημίες που τελικά θα πληρώσουν ξανά οι Έλληνες, μέσω νέων αυξήσεων κεφαλαίων που θα χρειαστούν.


3 τρόποι για να φορέσεις το σατινέ σου φόρεμα και το... | Μόδα Ειδήσεις\n3 τρόποι για να φορέσεις το σατινέ σου φόρεμα και το φθινόπωρο\nΞέρουμε πως δεν θες να το αποχωριστείς για αυτό σου βρήκαμε τα απαραίτητα styling tips.\nΓΡΑΦΕΙ: ΜΑΡΓΑΡΙΤΑ ΟΙΚΟΝΟΜΟΥ 19-08-2021\nΈνα από τα κομμάτια κλειδιά της καλοκαιρινής γκαρνταρόμπας είναι τα φορέματα. Κατά τη διάρκεια της καλοκαιρινής σεζόν τα πιο χρήσιμα και on trend φορέματα είναι τα slip, εκείνα που μοιάζουν με κομπινεζόν και είναι σατινέ. Αυτά, λοιπόν, τα φορέματα έρχονται από τα αγαπημένα late 90s, όπου celebrities και it girls εμφανίζονταν συνέχεια με ένα τέτοιο σχέδιο. Πότε ήταν μίνι και έφεραν λεπτομέρειες από δαντέλα και πότε ήταν μίντι και είχαν μινιμαλιστική διάθεση. Σε κάθε περίπτωση κέντριζαν τα βλέμματα και τις τελευταίες σεζόν Άνοιξη/Καλοκαίρι κυριαρχούν στις τάσεις και τις πασαρέλες, ενώ ξεχωρίζουν και στο street style.\nΞέρουμε ότι και εσύ έχεις ένα τέτοιο στη γκαρνταρόμπα σου και είμαστε σίγουρες πως δεν θες να αποχωριστείς το σατινέ slip φόρεμα σου, πακετάροντας στο πίσω μέρος της γκαρνταρόμπας σου. Σου έχουμε καλά νέα: Δεν χρειάζεται να το κάνεις, αφού παρακάτω σου συγκεντρώσαμε 3 χρυσές συμβουλές για να το φορέσεις και το φθινόπωρο.\nΒασικό χαρακτηριστικό της επόμενης περιόδου είναι οι απότομες εναλλαγές στη θερμοκρασία. Το πρωί ξυπνάμε με κρύο, το μεσημέρι έχει αφόρητη ζέστη και το βράδυ έχει παγωνιά και συνήθως αρκετό αέρα. Πώς θα ανταπεξέλθει το δροσερό slip φόρεμα σε αυτές τις συνθήκες; Μέσω του layering, ο κανόνας του μεταβατικού στιλ.\n-Μπορείς να συνδυάσεις το slip σατινέ φόρεμα σου με ένα blazer και ανάλογα με την περίσταση sneakers ή slingbacks.\n-Φόρεσε μέσα από το εν λόγω φόρεμα ένα T-shirt ή αν έχει αρκετό κρύο ένα μακρυμάνικο στενό μπλουζάκι και ankle μποτάκια.\n-Και γιατί να μην συνδυάσεις το slip φόρεμα σου με το αγαπημένο σου knitted πουλόβερ ή ακόμα και την Cardigan σου; Στην πρώτη περίπτωση θα φαίνεται το φόρεμα σου σαν φούστα και κανείς δεν θα το καταλάβει. Στη δεύτερη θα έχεις δημιουργήσει το must φθινοπωρινό σύνολο της σύγχρονης Παριζιάνας.


Από τη χαρμολύπη της Μ. Εβδομάδος στην ευφροσύνη της Αναστάσεως\nΑγγίζοντας, όπως πάντοτε, τα θέματα της επικαιρότητας, αφιερώνουμε το άρθρο αυτό στη βασίλισσα των εορτών. Είναι «το ιερόν και άγιον Πάσχα των πιστών, το τερπνόν και πανσεβάσμιον, το Πάσχα το μυστικόν». Όπως διαπιστώνει ήδη ο αναγνώστης, προσφεύγουμε εξαρχής στην αρωγή των μεγάλων μυστών του λόγου και της θεολογίας, καθώς η δική μας εξάρτυση και σκευή είναι πτωχή για να μπορέσει να προσεγγίσει το μυστήριο και το θαυμαστό γεγονός της Ανάστασης του Θεανθρώπου. Θα συνεχίσουμε λοιπόν έτσι ώστε να δώσουμε κάποια ψήγματα υψηλού λόγου για το μεγάλο αυτό γεγονός. Οι παρακάτω στίχοι του Παλαμά μάς εισάγουν στο νόημα της γιορτής:\n«Ανάσταση κι αγάπη λαμπερή\nνιώθω να ξημερώνει μια ημέρα\nμε κάλλη πλέον μαγικά.\nΗ ομορφιά κι η άνοιξη κι η νιότη\nφωλιάζουν μέσα μου, τρεις θησαυροί».\nΟι χαρμόσυνες κωδωνοκρουσίες των εκκλησιών και οι φωτοβολίδες με τις οποίες υποδεχόμαστε το «Χριστός Ανέστη» εκφράζουν την ελπίδα στη συνέχιση και αϊδιότητα της ζωής και την ευφροσύνη για την κατάργηση του θανάτου: «Θανάτου εορτάζομεν νέκρωσιν/, άδου την καθαίρεσιν/, άλλης βιοτής, της αιωνίου, απαρχήν», αναφωνεί ο κορυφαίος υμνογράφος Ιωάννης Δαμασκηνός στον Κανόνα του Πάσχα. Και ο Διονύσιος Σολωμός θα διακηρύξει «Γλυκιά η ζωή κι ο θάνατος μαυρίλα». Παρά το δικαιολογημένο πασχαλινό ξεφάντωμα – έκρηξη χαράς – για τη ζωηφόρο έγερση του Χριστού, η Ανάσταση υπήρξε στην πραγματικότητα το πιο μυστικό γεγονός στην ιστορία του κόσμου και έτσι συνεχίζει να λειτουργεί στην εσωτερική ζωή του κάθε πιστού. Το σύνολο της γαλήνης, της αγαλλίασης και της ομορφιάς δημιουργεί ατμόσφαιρα και κλίμα μυσταγωγίας και κατάνυξης, για να φυτρώσει η ελπίδα και να λαμπυρίσει το φως της ζωής, όπως όλα αυτά εκφράζονται ποιητικότατα στην αναστάσιμη υμνογραφία. Το μοτίβο της σιωπής έχει περάσει στην υμνογραφία της ελληνορθόδοξης Εκκλησίας από την αρχαιοελληνική ποιητική παράδοση. Σε αρκετά αρχαία κείμενα, και κυρίως στις τραγωδίες, πριν από την εμφάνιση κάποιας θεϊκής μορφής ή την εξαγγελία κάποιου σπουδαίου γεγονότος οι άνθρωποι και η φύση καλούνται να σιγήσουν. Έτσι και στη Μικρή Ανάσταση του Μεγάλου Σαββάτου στη θέση του Χερουβικού ύμνου ψάλλεται κατανυκτικά η προτροπή: «Ας σιγήσει κάθε θνητή ύπαρξη. Ας σταθεί με φόβο και τρόμο και ας μη σκέπτεται τίποτε το γήινο». («Σιγησάτω πάσα σαρξ βροτεία/ και στήτω μετά φόβου και τρόμου/ και μηδέν το γήινον εν εαυτή λογιζέσθω»).\nΗ ατμόσφαιρα της μυσταγωγίας και της κατάνυξης δημιουργείται αργά και σταδιακά από την αρχή της Σαρακοστής με αποκορύφωμα τις ακολουθίες της Μ. Εβδομάδας και ιδιαίτερα εκείνη της Μ. Παρασκευής. Η λειτουργική ζωή της Εκκλησίας με τις ποικίλες εναλλαγές, τόσο στο περιεχόμενο του λόγου όσο και στη μουσική επένδυση, μαζί με τις τελετουργικές πράξεις, βιώνει και μεταδίδει το πραγματικό μήνυμα και το μεγάλο δώρο της Μ. Εβδομάδας, που συνοψίζεται στη λέξη «χαρμολύπη». Είναι λέξη πατερική με βαθύ πνευματικό περιεχόμενο. Είναι σύνθετη (χάρμη + λύπη). «Χάρμη», λέξη ομηρική, σημαίνει τη χαρά της μάχης, τη χαρά του αγωνιστή. Επομένως χαρμολύπη είναι το συνταίριασμα του πένθους και της χαράς, τα ανάμικτα συναισθήματα χαράς και λύπης. Πέρα όμως από τη λεκτική σημασία της η λέξη εκφράζει όλο το βάθος και το μεγαλείο των Παθών και της Ανάστασης, όπως τα βιώνει και τα προβάλλει η Εκκλησία. Παραθέτω την ερμηνεία που δίνουν δύο διακεκριμένοι συγγραφείς και μελετητές της ορθόδοξης λατρείας και παράδοσης. Είναι ο Παντελής Β. Πάσχος, καθηγητής Αγιολογίας και Υμνολογίας στη Θεολογική Σχολή του Πανεπιστημίου Αθηνών και δόκιμος λογοτέχνης, και ο Αλέξανδρος Σμέμαν (Alexander Schmemann), μεγάλος θεολόγος της ρωσικής διασποράς του 20ου αιώνα.\nΣτο βιβλίο «Έρως Ορθοδοξίας» σελ.192 κ.ε. ο Π.Β. Πάσχος γράφει: «Με τη χαρμολύπη ο ορθόδοξος χριστιανός πίσω από το δάκρυ της πτώσεως βλέπει, ελπίζει και αγωνίζεται για την ανάστασή του. Γι’ αυτό η Σταύρωση δεν κρύβει καθόλου το φως και το άρρητο κάλλος της Αναστάσεως... Η χαρμολύπη του Σταυρού μάς δίνει την πραγματική έννοια της υπέρτατης θυσίας του Χριστού. Όλα τα τροπάρια της υμνογραφίας της Μ. Παρασκευής και του Μ. Σαββάτου είναι ένα κράμα από σταυρώσιμη λύπη και αναστάσιμη χαρά. Αυτή είναι η μεγάλη σοφία και η δόξα της Ορθοδοξίας, που βλέπει την μεν Ανάσταση διαμέσου της Σταυρώσεως, την δε Σταύρωση υπό τις φωτεινές ανταύγειες του όρθρου της Αναστάσεως. Η Ορθόδοξη Εκκλησία βιώνει τη λύπη του Σταυρού συγκρατημένα. Δεν είναι κραυγαλέα, δεν πνίγεται στους λυγμούς και στα δάκρυα, όπως η Δυτική, δεν οδύρεται απαρηγόρητα μπρος στον Εσταυρωμένο με κοπετούς και θρήνους, όπως φαίνεται καθαρά στη δυτικότροπη ζωγραφική και στις άλλες θρησκευτικές τέχνες. Η θεώρηση αυτή των Παθών αποκαλύπτει μάλλον απελπισία. Αντίθετα ο ορθόδοξος χριστιανός πίσω από τον σταυρό και τη δική του κατάντια βλέπει ν’ ανατέλλει μια καινούργια ζωή».\nΟ Αλεξ. Σμέμαν στο έργο του «H Μεγάλη Σαρακοστή – Πορεία προς το Πάσχα» σελ. 36 κ.ε. επισημαίνει: «Σκοπός της Μεγάλης Σαρακοστής δεν είναι να μας επιβάλει πιεστικά μερικές τυπικές υποχρεώσεις, αλλά να «μαλακώσει» την καρδιά μας, για ν’ αρχίσουμε να αισθανόμαστε ότι η θλίψη στην πραγματικότητα είναι «ευθυμία» ότι μια μυστηριώδης μεταμόρφωση συντελείται μέσα μας.... Χαρμολύπη λοιπόν είναι η θλίψη για την εξορία μου, για την καταστροφή που έχω κάνει στη ζωή μου· είναι ταυτόχρονα και η χαρά για την ξαναγεννημένη επιθυμία μου για τον Θεό και η ειρήνη από την επιστροφή στο σπίτι».\nΜε το βίωμα της χαρμολύπης ο άνθρωπος υπερβαίνει την αγωνία του θανάτου και το μεταφυσικό κενό που τόσο ταλαιπωρεί τον άνθρωπο σήμερα και τον οδηγεί στην απόγνωση. Με αυτόν τον τρόπο ο άνθρωπος γεύεται την ευφροσύνη της Γιορτής, τη βαθιά και μεγάλη χαρά της ζωής. Μπορούμε τότε να ψελλίσουμε μαζί με τον ποιητή Τάκη Παπατσώνη τους στίχους από το ποίημά του «Γλυκύ έαρ»:\n«Άνθρωπος της δικιάς μου Γης γεύομαι το έαρ,\nτο γλυκύ μου έαρ το θεοποιημένο\nκαι επά στο χώμα τούτο προσδοκώ την έγερσή μου».\nΚλείνοντας το εόρτιο σημείωμά μας, δίνουμε μια ακόμη διάσταση που έχει το Πάσχα ιδιαίτερα για τους Έλληνες, όπως την διατυπώνει και πάλι ο Π.Β. Πάσχος: «Τη χαρμολύπη και την ευφροσύνη του Πάσχα μπορεί να τη νιώσει πιο καλά απ’ όλους ο Έλληνας, που μέσα στη μακραίωνη πορεία του δεν πέρασε ούτε στιγμή δίχως σταυρό στον ώμο. Και πάντα έβλεπε, ανεβαίνοντας τον Γολγοθά του, να τού χαμογελά στο βάθος ένα γλυκύτατο φως αναστάσεως». Και ο Παπαδιαμάντης: «Όταν λέγη «Ανάστασις» ο ελληνικός λαός, κρυφία τις χορδή αναπαλλομένη εις τα μυχιαίτατα της καρδίας του υπενθυμίζει και του Γένους την ανάστασιν και ο Χριστός και η Πατρίς συναντώνται εν αυτώ ισοπαθείς και ισόθεοι».\nΑὐτή τήν ἑβδομάδα 982\nΑὐτό τόν μῆνα 29128\nΣύνολο (ἀπό 6/1/2014) 1340354


Κρισαίον Εν Δία Φέρων.: Ιερώνυμος: Η Ιστορία θα κρίνει τον ρατσιστή Αμβρόσιο!--Το βιντεάκι αυτό είναι (Κυριακή 7 Φλεβάρη 2010) Δελτίο Ειδήσεων του «Alter».\nΙερώνυμος: Η Ιστορία θα κρίνει τον ρατσιστή Αμβρόσιο!--Το βιντεάκι αυτό είναι (Κυριακή 7 Φλεβάρη 2010) Δελτίο Ειδήσεων του «Alter».\nΟι δημοσιογράφοι του καναλιού στήθηκαν έξω από τον Άγιο Σπυρίδωνα Παγκρατίου, όπου συλλειτούργησε ο Αρχιεπίσκοπος Ιερώνυμος Λιάπης με τον Πατριάρχη Ιστανμπούλ Βαρθολομαίο Αρχοντώνη. Μόλις βγήκε από την Χριστιανική Συναγωγή ο Ιερώνυμος, τον ρώτησαν τί έχει να πεί για τίς ρατσιστικές δηλώσεις του Μητροπολίτη Καλαβρύτων Αμβρόσιου Λενή περί των λαθρομεταναστών που μολύνουν το Ελληνικό Αίμα. Κι ο Αρβανίτης Αρχιεπίσκοπος απαντάει ότι θα τον κρίνει η Ιστορία και πως η Εκκλησία είναι υποχρεωμένη να εκτελεί τις εντολές του (Εβραίου Ραββίνου) Ιησού και να ταΐζει τους λαθρομετανάστες, όσοι κι αν μπουκάρουν μέσα στην Πατρίδα!..


Agatha Christie - Η "βασίλισσα του εγκλήματος" » Docuventa\nΑρχική ΠΡΟΣΩΠΑ Πορτραίτα Agatha Christie – Η “βασίλισσα του εγκλήματος”\nΤο όνομά της είναι συνυφασμένο με τις αστυνομικές ιστορίες μυστηρίου, όντας η κορυφαία συγγραφέας του είδους και εκείνη με τις περισσότερες πωλήσεις μυθιστορημάτων μέχρι σήμερα. Η λογοτεχνική μητέρα του πασίγνωστου ντεντέκτιβ Ηρακλή Πουαρό ήταν μια γυναίκα δραστήρια, πανέξυπνη και δημιουργική, στοιχεία που αποδεικνύονται και από το μοναδικό και πλούσιο συγγραφικό της έργο.\nΗ Agatha Mary Clarissa Miller γεννήθηκε στις 15 Σεπτεμβρίου του 1890 στο Devon της Νοτιοδυτικής Αγγλίας σε μια οικογένεια μεσαίας τάξης. Παρά τις δυνατότητες της εποχής της, αλλά και της οικογένειάς της, δεν πήγε ποτέ στο σχολείο, αλλά δέχτηκε εκπαίδευση στο σπίτι, κυρίως από τον Αμερικανό πατέρα της. Η μητέρα της, που είχε ταλέντο στην αφήγηση ιστοριών, δεν της επέτρεπε να μάθει γραφή και ανάγνωση πριν τα 8 της χρόνια. Η μικρή Αγκάθα όμως, που βαριόταν εύκολα και ψαχνόταν για μάθηση, έμαθε να γράφει και να διαβάζει μόνη της με την βοήθεια των δύο μεγαλύτερων αδερφών της από την ηλικία των 5 ετών.\nΑγαπούσε να διαβάζει βιβλία και χανόταν μέσα στις ιστορίες και τους μύθους τους, ενώ αγαπημένοι της συγγραφείς ήταν ο Αλέξανδρος Δουμάς, ο Κάρολος Ντίκενς, ο Γουόλτερ Σκοτ και ο Anthony Hope μεταξύ άλλων.\nΤα παιδικά της χρόνια ήταν όμορφα και πάντα η ίδια τα αναπολούσε ευχάριστα, ώσπου στιγματίστηκαν από ένα δυσάρεστο γεγονός: τον θάνατο του πατέρα της από πνευμονία, όταν εκείνη ήταν 11 ετών.\nΜετά τον θάνατο του πατέρα της και τα οικονομικά προβλήματα που προέκυψαν στην οικογένεια, η Αγκάθα δέθηκε ακόμα περισσότερο με την μητέρα της και έγινε το στήριγμά της, αφού τα δύο μεγαλύτερα αδέρφια της είχαν φύγει πλέον από το σπίτι.\nΤο 1905, η μητέρα της την έστειλε στο Παρίσι, όπου ξεκίνησε μαθήματα φωνητικής και πιάνου, στο οποίο είχε δείξει και αξιοσημείωτες ικανότητες. Όμως η ίδια αποφάσισε σύντομα πως η κατεύθυνση της μουσικής δεν ήταν για εκείνη. Θεωρούσε πως δεν είχε αρκετό ταλέντο, ενώ εμπόδιο στάθηκε και η ανασφάλειά της να παίξει ή να τραγουδήσει μπροστά σε κοινό.\nΤον χειμώνα του 1907–1908 ταξίδεψαν με τη μητέρα της στο Κάιρο, όπου έμειναν για τρεις μήνες στο Gezirah Palace Hotel, κυρίως για να βρίσκονται σε ένα πιο θερμό κλίμα που θα βελτίωνε την εύθραυστη υγεία της μητέρας της. Εκεί έκαναν πολλές γνωριμίες και καλούς νέους φίλους, που διατηρήθηκαν και μετά την επιστροφή τους στην Αγγλία. Οι νέες γνωριμίες, οι λαμπερές δεξιώσεις με την όμορφη μουσική και τα ωραία φορέματα ενθουσίασαν την 15χρονη τότε Αγκάθα περισσότερο από οτιδήποτε. Εκείνο το διάστημα δέχτηκε και αρκετές προτάσεις γάμου.\nΤο 1912, γνωρίστηκε με τον νεαρό αεροπόρο Archibald Christie, από τον οποίο πήρε και το επώνυμο με το οποίο έμεινε γνωστή μέχρι σήμερα. Οι δυο τους ερωτεύτηκαν κεραυνοβόλα και τελικά παντρεύτηκαν τα Χριστούγεννα του 1914 μετά το ξέσπασμα του Α’ Παγκοσμίου Πολέμου, γεγονός που δεν τους άφησε να ζήσουν τον έρωτά τους τα πρώτα χρόνια.\nΚατά τη διάρκεια του πολέμου η Αγκάθα εργάστηκε αρκετά ως εθελόντρια νοσοκόμα του Ερυθρού Σταυρού και σταμάτησε τις υπηρεσίες της το 1918, όταν ενώθηκε ξανά με τον σύζυγό της και έμειναν μαζί στο Λονδίνο. Ένα χρόνο αργότερα απέκτησε και την μοναχοκόρη της Rosalind Margaret Clarissa.\nΑστυνομικές ιστορίες και η “γέννηση” του Πουαρό\nΉδη από την περίοδο του Α’ Παγκοσμίου Πολέμου, η Αγκάθα άρχισε να καταπιάνεται με την συγγραφή αστυνομικών ιστοριών. Εν μέρει αφορμή γι’ αυτό αποτέλεσε ένα στοίχημα που είχε βάλει με την αδερφή της, η οποία αμφισβήτησε την ικανότητά της να γράψει μια ωραία αστυνομική ιστορία. Κάπως έτσι δημιούργησε το πρώτο της αστυνομικό μυθιστόρημα “The Mysterious Affair at Styles“, που κυκλοφόρησε το 1920. Σε αυτό εμφανίζεται για πρώτη φορά και ο θρυλικός Βέλγος ντεντέκτιβ, Ηρακλής Πουαρό (Hercule Poirot). Ο περίφημος, σχεδόν υποχόνδριος αστυνομικός με την μοναδική του μεθοδικότητα πρωταγωνίστησε σε 33 μυθιστορήματα και πάνω από 50 διηγήματα της συγγραφέα μέχρι το 1975.\nΈχοντας εργασθεί ως βοηθός φαρμακοποιού, είχε εμπλουτίσει τις γνώσεις της πάνω στα δηλητήρια, τα οποία έμελλε να έχουν κεντρικό ρόλο στα περισσότερα έργα της. Στο πρώτο της βιβλίο περιέγραψε τόσο σωστά την δολοφονία με χρήση δηλητηρίου, που το περιοδικό Pharmaceutical Journal αφιέρωσε σε εκείνη και το βιβλίο της μια ενθουσιώδη κριτική – πρωτοφανής τιμητική κίνηση για μια συγγραφέα μυθοπλασίας.\nΑπό τότε και μετά η Αγκάθα Κρίστι συνέχισε να γράφει ακατάπαυστα και τα μυθιστορήματά της κέρδιζαν όλο και περισσότερο την εκτίμηση των αναγνωστών. Πειραματίστηκε πάνω σε διάφορες ιστορίες μυστηρίου και δολοφονιών και δημιούργησε και διάφορους ήρωες ντεντέκτιβ, μεταξύ αυτών και την συμπαθέστατη Miss Jane Marple, η οποία εμφανίστηκε πρώτη φορά στο διήγημα “The Tuesday Night Club” του 1927.\nΗ κυρία Μαρπλ και ο Πουαρό έγιναν από τους πιο αγαπητούς και διασημότερους ντεντέκτιβ της αστυνομικής λογοτεχνίας και σίγουρα οι δημοφιλέστεροι χαρακτήρες των έργων της Αγκάθα Κρίστι.\nΤο 1922, ταξίδεψε με τον άντρα της για 10 μήνες στην Αφρική της τότε Βρετανικής Αυτοκρατορίας, την Αυστραλία, την Χαβάη και τον Καναδά, όπου εξασκήθηκε στο σερφινγκ και έγινε επίσης η πρώτη Βρετανίδα που έκανε σερφ όρθια. Το ταξίδι αυτό αποτέλεσε φυσικά έμπνευση για διάφορα από τα επόμενα έργα της.\nΗ αινιγματική εξαφάνιση\nΤο 1925 η μητέρα της Αγκάθα Κρίστι πέθανε και εκείνη βυθίστηκε στη μελαγχολία για ένα μεγάλο διάστημα. Παράλληλα οι σχέσεις της με τον άντρα της είχαν πλέον αρκετές αναταραχές με αποκορύφωμα την ημέρα που της ανακοίνωσε πως ήταν ερωτευμένος με μια άλλη γυναίκα και μάλιστα μια κοινή τους φίλη.\nΈνα βράδυ του Δεκεμβρίου η Αγκάθα άφησε την κόρη της στην γκουβερνάντα της και εξαφανίστηκε για 11 ολόκληρες ημέρες. Το αυτοκίνητό της βρέθηκε παρατημένο μερικά χιλιόμετρα μακριά από το σπίτι της μαζί με μερικά προσωπικά της πράγματα, χωρίς όμως να υπάρχει κανένα στοιχείο που να υποδεικνύει που μπορεί να ήταν η ίδια.\nΗ είδηση της εξαφάνισης της διάσημης συγγραφέα κατέκλυσε τον Τύπο και ακολούθησαν ενδελεχείς έρευνες της αστυνομίας μαζί με περίπου 20.000 εθελοντές χωρίς όμως αποτέλεσμα. Οι θεωρίες για το τι είχε απογίνει έδιναν και έπαιρναν. Άλλοι υποστήριζαν ότι είχε απαχθεί ή δολοφονηθεί, άλλοι ότι υπήρχε εμπλοκή του πρώην συζύγου της στην υπόθεση εξαφάνισης και άλλοι ότι το έκανε επίτηδες για να προωθήσει το νέο βιβλίο της.\nΤελικά βρέθηκε μετά από 11 μέρες σε ένα ξενοδοχείο στο Yorkshire, σχεδόν 300 χλμ. μακριά, έχοντας κάνει check in με το ψεύτικο όνομα Mrs Tressa Neele και το επώνυμο της ερωμένης του άντρα της. Οι γιατροί που την εξέτασαν διαπίστωσαν πως βίωσε ένα έντονο καταθλιπτικό επεισόδιο, που της προκάλεσε προσωρινή απώλεια μνήμης. Η ίδια δεν αναφέρθηκε ποτέ στο συγκεκριμένο γεγονός, ούτε καν στην αυτοβιογραφία της, και μέχρι σήμερα οι πραγματικοί λόγοι της εξαφάνισής της παραμένουν άγνωστοι.\nΜετά το περιστατικό της εξαφάνισης και την ακόμα μεγαλύτερη δημοσιότητα που προκλήθηκε γύρω από το όνομά της η Αγκάθα βυθίστηκε ακόμα περισσότερο στα ψυχολογικά της, ακολούθησε μια ψυχιατρική θεραπεία και σταμάτησε και την συγγραφή για δύο χρόνια.\nΤο φθινόπωρο του 1928 αποφάσισε να πραγματοποιήσει ένα μεγάλο της όνειρο, να ταξιδέψει με το Orient Express. Πρώτος της προορισμός ήταν η Βαγδάτη και από εκεί στην αρχαία πόλη Ουρ της Μεσοποταμίας (Ιράκ), όπου έγινε φίλη με τους Woolleys που επέβλεπαν τις εκεί ανασκαφές.\nΣτην επόμενη επίσκεψή της το 1930 γνώρισε εκεί τον 25χρονο αρχαιολόγο Max Mallowan. Παρά τα 13 χρόνια διαφοράς ηλικίας μεταξύ τους οι δυο τους παντρεύτηκαν σύντομα και έζησαν μαζί αγαπημένοι ως το τέλος της ζωής της. Πήγαινε μαζί του στις αρχαιολογικές του αποστολές στη Μέση Ανατολή και βοηθούσε στις ανασκαφές, αντλώντας παράλληλα έμπνευση για αρκετά από τα σενάρια των μυθιστορημάτων της (“Murder on the Orient Express”, “Death on the Nile”, “Murder in Mesopotamia”, “Appointment With Death”, “They Came to Baghdad”).\nΌταν ξέσπασε ο Β’ Παγκόσμιος Πόλεμος η Αγκάθα Κρίστι εργάστηκε εθελοντικά στο ιατρείο του University College Hospital (UCH) στο Λονδίνο. Ο σύζυγός της τότε υπηρετούσε στο Κάιρο κι εκείνη προσπαθούσε να παραμένει δημιουργική με την εθελοντική της προσφορά, αλλά και συνεχίζοντας να γράφει. Κάποια από τα έργα της εκείνης της περιόδους είναι τα: “Evil Under the Sun”, “The Body in the Library”, “Five Little Pigs” και “The Moving Finger”.\nΚάποια στιγμή ανακρίθηκε από την βρετανική υπηρεσία πληροφοριών εξαιτίας ενός χαρακτήρα του βιβλίου της “N or M?” του 1941, που αφορούσε ένα ζευγάρι αρθρογράφων στην Αγγλία εν καιρώ πολέμου. Θεώρησαν πως η Κρίστι είχε κάποιον κατάσκοπο στο απόρρητο κέντρο διάρρηξης κωδικών της Βρετανίας, το Bletchley Park.\nΤο ίδιο διάστημα πάντως η κόρη της της χάρισε και το πρώτο της εγγόνι, με το οποίο η Αγκάθα ασχολήθηκε με πολύ αγάπη και χαρά. Μετά τον πόλεμο, όταν ενώθηκε ξανά και με τον άντρα της, η ζωή της πέρασε πλέον σε μια πιο ήρεμη και αρμονική κατάσταση. Πολλά βιβλία της μεταφέρθηκαν στον κινηματογράφο, ενώ εκτός από ιστορίες μυστηρίου, έγραψε πλέον και κάποια αισθηματικά και κοινωνικά διηγήματα με το ψευδώνυμο Mary Westmacott, καθώς και κάποια θεατρικά έργα.\nΤο τέλος μιας διαχρονικής συγγραφέα\nΗ Αγκάθα Κρίστι εξέφρασε την δημιουργικότητα και τον πνευματικό της πλούτο μέσα από τα δεκάδες έργα της, που έγιναν επιτυχίες και παραμένουν γνωστά και αγαπημένα μέχρι σήμερα. Συνολικά έγραψε 80 αστυνομικά μυθιστορήματα, 28 συλλογές διηγημάτων, 16 θεατρικά έργα και 6 ερωτικά μυθιστορήματα (ως Mary Westmacott).\nΤο περίφημο έργο της “Η Ποντικοπαγίδα” είναι το πιο πετυχημένο της θεατρικό έργο και η παράσταση που έχει παιχτεί περισσότερες φορές στις σκηνές της Αγγλίας, αλλά και παγκοσμίως, από το 1952 μέχρι σήμερα.\nΑπό πολλούς χαρακτηρίστηκε ως μια συγγραφέας-φαινόμενο, καθώς μπορούσε να γράψει δύο και τρία βιβλία μέσα σε ένα χρόνο. Και μάλιστα βιβλία μυστηρίου, με εξαιρετικά έξυπνες πλοκές, ενδιαφέροντες χαρακτήρες και πλήθος από λεπτομέρειες. Ήταν χαρακτηριστικό της ότι δεν μιλούσε πολύ, παρά άκουγε και παρατηρούσε ιδιαίτερα όσα γινόντουσαν γύρω της παίρνοντας ιδέες οποιαδήποτε στιγμή από αυτά. Σήμερα έχουν διασωθεί γύρω στα 70 από τα σημειωματάρια που είχε και κρατούσε σημειώσεις για τις ιδέες της, τα σενάρια και τους χαρακτήρες που ερχόντουσαν στο μυαλό της κάθε στιγμή. Ένας πραγματικός θησαυρός κι ένα κομμάτι από το μυαλό μιας ανεπανάληπτης συγγραφέα.\nΜετά από μια μακρά και πετυχημένη συγγραφική καριέρα και μια γεμάτη και ευτυχισμένη ζωή, η Agatha Christie πέθανε ειρηνικά στις 12 Ιανουαρίου του 1976 από φυσικά αίτια και σε ηλικία 85 ετών.\nΜέχρι σήμερα είναι η συγγραφέας με τις περισσότερες πωλήσεις βιβλίων παγκοσμίως έχοντας πουλήσει πάνω από 400 εκατομμύρια αντίτυπα, ενώ τα βιβλία της έχουν μεταφραστεί σε πάνω από 100 γλώσσες.\n“Οι βασικές μου αντιπάθειες είναι τα πλήθη, οι δυνατοί θόρυβοι, τα γραμμόφωνα και οι κινηματογράφοι. Δεν μου αρέσει η γεύση του αλκοόλ και δεν μου αρέσει το κάπνισμα. Μου αρέσει ο ήλιος, η θάλασσα, τα λουλούδια, τα ταξίδια, τα περίεργα φαγητά, τα σπορ, οι συναυλίες, τα θέατρα, τα πιάνα και το κέντημα.”


Πρώτη Δημοσίευση:\tΣάββατο, 16. 01. 2016 - 15:05\nΟι «ερυθρόλευκοι» μπορεί να μην έχουν άμεση αγωνιστική ανάγκη τον «Παπ» και να υπάρχουν κάποιοι που να εκφράζουν αντιρρήσεις σχετικά με τον κίνδυνο να... ανακατευτεί η ομάδα από μια προσθήκη στο κρισιμότερο κομμάτι της σεζόν. Όμως πρόκειται για έναν Έλληνα παίκτη, στην καλύτερη ηλικία του, με πολλά χρόνια προσφοράς και συναισθηματικό δέσιμο με την ομάδα και τον κόσμο, στοιχεία που γέρνουν την πλάστιγγα σαφώς προς την απόκτησή του.\nΗ Λοκομοτίβ Κουμπάν έχει περισσότερη αγωνιστική ανάγκη τον «Παπ», λόγω και του μικρότερου βάθους που διαθέτει, ο Γιώργος Μπαρτζώκας τον γνωρίζει άριστα και τον εκτιμά, ενώ η ρωσική ομάδα δεν φείδεται χρημάτων και δείχνει ικανή να διεκδικήσει φέτος ακόμη και πρόκριση στο Final Four.\nΗ υπόθεση απαιτεί λεπτούς χειρισμούς, καθώς η Μπαρτσελόνα διατηρεί το δικαίωμα να κάνει δικό της τον παίκτη εφόσον καταθέσει ισόποση πρόταση με εκείνη που θα βρει σύμφωνο τον ίδιο τον παίκτη. Είναι αμφίβολο, πάντως, αν θα το κάνει, τόσο για αγωνιστικούς (μοιάζει «γεμάτη» στη συγκεκριμένη θέση), όσο και για οικονομικούς λόγους.\nΗ κατάληξη στο σίριαλ δεν θα αργήσει. Πληροφορίες αναφέρουν πως το αργότερο στις αρχές της επόμενης εβδομάδας θα υπάρχει κατάληξη στην υπόθεση και θα γνωρίζουμε την επόμενη ομάδα του Κώστα Παπανικολάου.\nΠερισσότερα σε αυτή την κατηγορία: « Σε μετεγγραφική δίνη ο ΠΑΟΚ Ζιντάν: «Η τιμωρία της FIFA είναι μια ανοησία» »


Ένα μήνα μετά την γέννηση του πρώτου τους παιδιού, το διάσημο ζευγάρι κάνει την πρώτη επίσημη έξοδο - Queen.gr\nΟ Ian Somerhalder και η Nikki Reed διανύουν την πιο όμορφη και ευτυχισμένη στιγμή της ζωής τους και αυτό φαίνεται και στα πρόσωπα τους, που δεν σταμάτησαν λεπτό να χαμογελούν. Η ενός μήνα κόρη τους, Bodhi, φαίνεται πως τους έχει κάνει πολύ χαρούμενους και ευτυχισμένους και το συναίσθημα αυτό δεν κρύβεται.\nΗ Nikki φορούσε ένα μακρύ σατεν φλοράλ φόρεμα, το οποίο αναδείκνυε την καλλίγραμμη σιλουέτα της, θυμάσαι την τελευταία φορά στο Instagram που μοιάζει σαν να μη γέννησε ποτέ, ενώ ο Ian ένα λευκό πουκάμισο και γκρι παντελόνι. Το διάσημο ζευγάρι συγκέντρωσε πάνω του όλα τα φώτα τηε δημοσιότητας και όχι άδικα εδώ που τα λέμε.\nΕΝΑ ΜΗΝΑ ΜΕΤΑ ΤΗΝ ΓΕΝΝΑ


Arcadia Sports | Η Αθλητική Ενημέρωση της Αρκαδίας - Οι πρεμιέρες των προπονητών του ΑΣΤΕΡΑ μέσα στις σεζόν\nΑΡΧΙΚΗ / ΠΟΔΟΣΦΑΙΡΟ / ΑΣΤΕΡΑΣ ΤΡΙΠΟΛΗΣ / ΠΡΩΤΗ ΟΜΑΔΑ / Οι πρεμιέρες των προπονητών του ΑΣΤΕΡΑ μέσα στις σεζόν\nΟι πρεμιέρες των προπονητών του ΑΣΤΕΡΑ μέσα στις σεζόν\nΔημοσιεύθηκε: 24 Νοεμβριου, 2018\nΣεζόν 2007-08: Ο Πάουλο Κάμπος ξεκινά το ταξίδι του Αστέρα στην Super League, μένοντας στον πάγκο έως τις 24 Φεβρουαρίου. Η σκυτάλη για τα τελευταία 8 ματς της χρονιάς περνά στον Παναγιώτη Τζαναβάρα ο οποίος στο ντεμπούτο του στις 01/03/08 έρχεται ισόπαλος με 1-1 στο Καραϊσκάκης κόντρα στον Ολυμπιακό! Έκτοτε ο Αστέρας έχει 10 σερί ήττες στο Φάληρο.\nΣεζόν 2008-09: Η χρονιά άρχισε με τον Κάρλος Καρβαλιάλ και ολοκληρώθηκε με τον Νίκο Κωστένογλου. Ενδιάμεσα κάθισε για ένα ματς ως υπηρεσιακός ο Καλίντ Καραμά στο 1-1 του Αστέρα με τον Άρη στη Θεσσαλονίκη στις 15/11/08. Όσον αφορά τον ντεμπούτο του Έλληνα τεχνικού, έγινε στις 23/11/08 όπου οι Αρκάδες επικράτησαν με 3-1 του Εργοτέλη στο Θεόδωρος Κολοκοτρώνης.\nΣεζόν 2009-10: Στο ξεκίνημα της χρονιάς βρίσκεται στον πάγκο ο Μάριο Γκόμες ο οποίος απολύθηκε στις 25 Οκτωβρίου. Στη θέση του ήρθε ο Βαγγέλης Βλάχος ο οποίος στην πρεμιέρα του είδε τον Αστέρα να νικά με 3-0 εκτός έδρας το Αιγάλεω σε αγώνα για το κύπελλο Ελλάδας.\nΣεζόν 2010-11: Ο Βαγγέλης Βλάχος φεύγει στις 17 Ιανουαρίου και ο Παύλος Δερμιτζάκης αναλαμβάνει τον Αστέρα κάνοντας ντεμπούτο στις 23/01/11 κόντρα στον Ολυμπιακό. Το παιχνίδι διεξήχθη στο Θεόδωρος Κολοκοτρώνης και οι κιτρινομπλέ ηττήθηκαν με 1-0.\nΣεζόν 2011-12: Ο Όσκαρ Φερνάντεθ ξεκινά τη σεζόν αλλά λέει αντίο στις 19 Σεπτεμβρίου. Ο Οράσιο Γκονσάλβες ως υπηρεσιακός κάθεται στον πάγκο με τον Ατρόμητο στην Τρίπολη (0-0) στις 25/09/11, ενώ ο Στάικος Βεργέτης οδηγεί τον Αστέρα σε ένα παιχνίδι στις 06/11/11: Στη νίκη με 1-0 επί του ΠΑΟΚ στο Θεόδωρος Κολοκοτρώνης. Στη συνέχεια αναλαμβάνει ο Σάκης Τσιώλης όπου στο ντεμπούτο του χάνει με 2-0 από την ΑΕΚ στο ΟΑΚΑ στις 19/11/11.\nΣεζόν 2012-13: Ο Σάκης Τσιώλης παραμένει προπονητής σε ολόκληρη τη χρονιά.\nΣεζόν 2013-14: Στις 25 Σεπτεμβρίου απολύεται ο Σάκης Τσιώλης για να καθίσει και πάλι στον πάγκο ο Στάικος Βεργέτης για... πολύ. Στην πρεμιέρα του έρχεται ισόπαλος (2-2) με τον Ατρόμητο στην Τρίπολη, στις 05/10/13.\nΣεζόν 2014-15: Ο Στάικος Βεργέτης παραμένει προπονητής σε ολόκληρη τη χρονιά.\nΣεζόν 2015-16: Η συνεργασία με τον Στάικο Βεργέτη λύνεται στις 28 Ιανουαρίου. Ο Δημήτρης Τερεζόπουλος θα κάτσει στον πάγκο στις 31/01/16 απέναντι στον Λεβαδειακό στην Τρίπολη (2-0) και περίπου ένα μήνα αργότερα δίνει την θέση του στον Μάκη Χάβο ο οποίος στις 07/03/16 έρχεται ισόπαλος 0-0 με την ΑΕΚ.\nΣεζόν 2016-17: Ο Μάκος Χάβος απολύεται στις 26 Σεπτεμβρίου και στις 02/10/16 ο Δημήτρης Ελευθερόπουλος χάνει με 3-1 από τον Παναθηναϊκό στη Λεωφόρο. Σιτς 19 Φεβρουαρίου είναι η σειρά του να απολυθεί, με τον υπηρεσιακό Απόστολο Χαραλαμπίδη να χάνει με 3-0 από τον Πλάτανιά στις 18/02/17. Η επιστροφή του Βεργέτη έρχεται στις 9 Μαρτίου και στις 13/03/17 παίρνει ισοπαλία (1-1) στη Λιβαδειά.\nΣεζόν 2017-18: Στις 10 Σεπτεμβρίου απομακρύνεται ο Στάικος Βεργέτης και αναλαμβάνει ο Σάββας Παντελίδης ο οποίος στις 16/09/17 αγγίζει μια ιστορική νίκη στο Καραϊσκάκης (1-1).\nΣεζόν 2018-19: Στις 12 Νοεμβρίου ανακοινώνεται το τέλος της συνεργασίας με τον Παντελίδη αλλά και η έναρξη με τον Γιώργο Παράσχο που κάνει ντεμπούτο το Σάββατο με την ΑΕΛ.\nΟι 15 πρεμιέρες των προπονητών μέσα στις σεζόν\n01/03/2008: Ολυμπιακός - Αστέρας 1-1 (Τζαναβάρας)\n15/11/2008: Άρης - Αστέρας 1-1 (Καμαρά)\n23/11/2008: Αστέρας - Εργοτέλης 3-1 (Κωστένογλου)\n27/10/2009: Αιγάλεω - Αστέρας 0-3 (Βλάχος)\n23/01/2011: Αστέρας - Ολυμπιακός 0-1 (Δερμιτζάκης)\n25/09/2011: Αστέρας - Ατρόμητος 0-0 (Γκονσάλβες)\n06/11/2011: Αστέρας - ΠΑΟΚ 1-0 (Βεργέτης)\n19/11/2011: ΑΕΚ - Αστέρας 2-0 (Τσιώλης)\n05/10/2013: Αστέρας - Ατρόμητος 2-2 (Βεργέτης)\n31/01/2016: Αστέρας - Λεβαδειακός 2-0 (Τερεζόπουλος)\n07/03/2016: Αστέρας - ΑΕΚ 0-0 (Χάβος)\n02/10/2016: Παναθηναϊκός - Αστέρας 3-1 (Ελευθερόπουλος)\n18/02/2017: Πλατανιάς - Αστέρας 3-0 (Χαραλαμπίδης)\n09/03/2017: Λεβαδειακός - Αστέρας 1-1 (Βεργέτης)\n10/09/2017: Ολυμπιακός - Αστέρας 1-1 (Παντελίδης)


Gaming Desktop 1500+ ευρω! - Σελίδα 2 - Νέα Συστήματα & Αναβαθμίσεις - Insomnia.gr\nΚαποιες παρατηρησεις θα ηθελα να κανω.\nΔιαβασα οτι τα corsair τροφοδοτικα δεν ειναι και τα καλυτερα.. Βεβαια το συγκεκριμενο site δεν εχει της enermax.. Επισης θελω να ειναι τελειως αθορυβο. Τα λεφτα που διαθετω ειναι αρκετα, οποτε ας παρουμε ο,τι καλυτερο ειναι δυνατον.\nΓια την μητρικη. Στη περιγραφη γραφει τα εξης : (To support DDR3 1600MHz, you must install an Intel 22nm (Ivy Bridge))\nΚαποιο καλυτερο cooler μπορουμε να βαλουμε;\nΚαρτα γραφικων θελω καλυτερη. Και ισως να πηγαιναμε σε ati radeon; Δε ξερω, απλα ρωταω.\nΟ ssd φαινεται καλος. Υπαρχει κατι καλυτερο στα 120gb;\nΑξιζει να βαλω dual layer player; Επειδη ειναι και 80+ ευρω. Τι λετε; Το απλο το writer με τα 20 ευρω, μπορει να διαβαζει dual layer; Δε με ενδιαφει να αντιγραφω.\nΤελος, για την οθονη. Παρατηρησα οτι οι συγκεκριμενες Ultrasharp δεν εχουν hdmi υποδοχη. Γιατι; Με dvi θα της συνδεσω; Δε χαλαει η ποιοτητα ετσι ομως; Επισης μαλλον θα προτιμησω την 23αρα, επειδη η αναλυση στην 24αρα ειναι 1900x1200. Προτιμω την αναλυση στα 1900χ1080, για να βλεπω και τις ταινιες full screen και να μη γινονται scale τα παιχνιδια. ( Βασικα δε ξερω πως ακριβως λειτουργει στα παιχνιδια )\nΣας κουραζω, αλλα τελικα το budget ανεβαινει στα 1500 ευρω, οποτε να παρω κατι που να μου μενει.. Εαν μπορειτε να προτεινετε και ενα καλο σετ πληκτρολογιο + ποντικι.\nΠαντως παρατηρω οτι απο msystems δεν εχει τρελη ποικιλια και μερικα προϊοντα τα εχει σχετικα ακριβα.. Θα μπορουσα να κανω μια συναρμολογηση μονος μου; Ή τουλαχιστον μονο τη καρτα γραφικων;\nΟριστε μια δικια μου συνθεση. Για τα ηχεια ακομα το σκεφτομαι, χωρις αυτα στα 1500 ευρω και κατι ψιλα..\nΚαι μερικες ερωτησεις, γιατι οσο ζουμε, μαθαινουμε..\nΠως γινεται ο tray επεξεργαστης που διαλεξα να ειναι πιο ακριβος απο τον αντιστοιχο box; Δεν υποτιθεται οτι οι tray επρεπε να ειναι πιο φθηνοι, αφου δεν εχουν ανεμιστηρα και λιγοτερη εγγυηση;\nΓιατι το τροφοδοτικο της enermax στα 600watt ειναι πιο ακριβο απο αυτο που διαλεξα;\nΘα χρειαστω case coolers;\nΤην μητρικη την διαλεξα ψιλοτυχαια, δεν ειμαι καλος σε αυτα.\nΑπο θερμοκρασιες και θορυβο πως θα τα πηγαινω; Μεσα στην εβδομαδα θα αρχισω σιγα-σιγα να κανω την παραγγελια.\nΚαλα απο αγγλια εαν επαιρνα ενα-ενα τα τεμαχια θα γλυτωνα πανω απο 200 ευρω.. Αλλα δε εχω ιδεα απο συναρμολογηση. Οχι οτι εαν κατσω μια ολοκληρη ημερα δε θα τα καταφερω..\n1340 euro .ολα ειναι απο πλαισιο εκτος οθονης,καρτας γραφικων, τροφοδοτικου και cpu cooler που δεν τα ειχε τα συγκεκριμενα το πλαισιο.η συνθεση που σου εκανα δεν περιλαμβανει πληκτρολογιο,mouse,ηχεια.εχεις υπολοιπο 160 ευρω μεχρι τα 1500 να επιλεξεις ηχεια,ποντικι.πληκτρολογιο.\nΓιατί δε πας σε 1150 ? ή σε am3+?\nΦιλε μου μην μπερδεύεσαι... δινεις 1500 ευροπουλα τα οποια αυτη την εποχη ειναι αρκετα... αν οχι πολλα, αρκετα. Εχεις παρα πολλες αποριες και φαινεται καθαροτατα!! Ομως αν τις κανεις ολες μαζι και ζητας και τη συνθεση σου... λιγοι νομιζω θα σου απαντησουν... τεσπα αλλο ειναι το θεμα. Εγω θα σου προτεινα να πας σε i5 3570K μιας και τον i7 δεν παιζεις να τον χρησιμοποιησεις σχεδον ποτε σου εκτος και αν εργαζεσαι με τρελα προγραμματα... αν ειναι ετσι παω πασο... τζαμπα δινεις τα λεφτα σου στον επεξεργαστη!! Σχεδον παντα προτεινω AMD λυσεις αλλα αφου εχεις δινεις τοσα χρηματα θα θες και το καλυτερο... αμ δεν ειναι ετσι ομως! πολλοι το πιστευουν αυτο αλλα δεν ισχυει!!! εγω σου λεω αμα βαλεις τον 8350 μαζι με μια μητρικη για παραδειγμα την SABERTOOTH και εναν cooler εχεις καθαρισει! με λιγα χρηματα... παιζεις και ανετα τα παιχνιδακια σου... τον κλοκαρεις κιολας... ΑΡΧΟΝΤΑΣ λεμε! τα υπολοιπα τα δινεις σε οθονη, ηχεια, ποντικι-πληκτρολογιο και σε αυτους τους τομεις απλα παιρνεις κατι καλυτερο απο το standard που προτιμουν οι περισσοτεροι! Αγοραζεις και μια καρτα γραφικων οπως η 7970 αν και δυσκολα θα την μαξαρεις αλλα λεμε τωρα... και πανω κατω εχεις φτασει λιγο πιο κατω απο τα χρηματα που δινεις.... ΟΜΩΣ! μην τολμισεις και δεν βαλεις SSD!! αφου χωραει στο budget σου απλα βαλτον... αυτα προς το παρον\nΤο κουτί είναι υποκειμενικό θέμα. Από εμένα δες και το http://www.visionstudio.gr/prodinfo.asp?id=29827&cat=1\nΨύκτρα καλύτερη από την 412s είναι η http://www.visionstudio.gr/prodinfo.asp?id=27918&cat=7\nΟ ssd της samsung 840 είναι μια χαρά στην τιμή αυτή. Αν θέλεις μπορείς να δεις και τον http://www.visionstudio.gr/prodinfo.asp?id=32533&cat=6\nΣυμφωνώ ότι ο i5 3570k σου κάνει μια χαρά. Απλά με τους καινούργιους intel να αναμένονται για Ιούνιο δεν ξέρω αν είναι καλή κίνηση.\nΜια χαρά τροφοδοτικά είναι τα corsair , και με πάρα πολύ καλό support αν τους χρειαστείς.\ndual layer διαβάζουν. bluray δεν διαβάζουν. Για εμένα πάρε ένα απλό με ένα 20αρι για τώρα και αν αργότερα το bluray γίνει πιο σύνηθες και πέσουν και σε τιμή βάζεις ένα.\nΕννοείτε ότι με dvi δεν χάνεις σε ποιότητα. Το hdmi απλά μεταφέρει και ήχο.\nΣου προτείνω πάλι την Dell UltraSharp U2412M λόγω 1920x1200. πολύ αξιόλογη http://www.skroutz.gr/s/360622/Dell-UltraSharp-U2412M.html\ncase cooler μπορείς να κοιτάς αν χρειάζεσαι ανάλογα το κουτί με το πόσους έχει προεγκατεστημένους.\nη μητρική καλή είναι , αν θέλεις δες κι αυτή http://www.visionstudio.gr/prodinfo.asp?id=29391&cat=3\nτώρα για τα περιφερειακά , νομίζω δίνεις πάρα πολλά για το πληκτρολόγιο και τα ηχεία.\nΔινει διοτι θα τα εχει και για το μελλον... δλδ... το να εχει ηχειαρες ή κατι τετοιο δεν νομιζω οτι ειναι κακο... μιας και δεν παιζει πολυ το gaming αλλα οι ταινιες (απ'οσο καταλαβα) πιστευω συμφερει... αλλα οχι σε τετοιο βαμο που θα στερησει απο το pc του το hardwere για να αγορασει περιφερειακα!!\nΑς είναι μια κάρτα overkill αν βρίσκεται πάντα μέσα στο budget. Σκοπός δεν είναι να παίξει στα 60 fps τα τωρινά παιχνίδια αλλά να παίξει και μελλοντικά. Δεν χρειάζεται να αλλάζει κάποιος κάρτα κάθε χρόνο. Όσο θα βαραίνουν τα παιχνίδια στο μέλλον, τόσο θα μαξάρει και η 7970 και θα βγάλει τα λεφτά της. Όλα αυτά βέβαια σε περίπτωση που παίζει κάποιος παιχνίδια συνέχεια.\nΜήπως να αναθεωρήσεις λίγο και σε τέτοια λεφτά να πάς στο νέο socket ? Δεν είναι βλακεία να επενδύσεις τόσα σε κάτι που σε λιγότερο από μήνα θα είναι history ?\nΤο νεο socket εχει πολυ λιγες μητρικες και ολες ειναι πανακριβες. Που ειναι το κακο οτι σε λιγο καιρο βγαινουν νεοι επεξεργαστες; Τι ακριβως θα χασω;\nΓια 8gb ram, καλυτερα ειναι να παρω 4x2gb dimakia; Ωστε η αποδοση να ειναι μεγαλυτερη; Κατι τετοιο διαβασα.\nΠαρατηρησα οτι οι περισσοτερες μητρικες ειναι ιδιες, απλα διαφερουν στις θυρες, πχ καποια μπορει να εχει 1 παραπανω pci και usb, και η τιμη να ειναι πανω κατα 5-10 ευρω!\nΚαι μια απαντηση θα ηθελα για τους box και tray επεξεργαστες. Ποιο να παρω και γιατι; Απο τη στιγμη που θα εχω aftermarket ψυκτρα.\nΠοιο καταστημα πιστευετε οτι κανει τις καλυτερες συναρμολογησεις; Ρωταω γιατι σε μια συνθεση που προτινατε σε αλλο θεμα για ενα φιλο μου, μου ειπε οτι η καρτα γραφικων γερνει αρκετα, δε την ειδα βεβαια. Ειναι φυσιολογικο; Μηπως θελουν οι βιδες λιγο χαλαρωμα;\n1) Δεν ξέρω τί είδες αλλά είναι λάθος καθώς η κυκλοφορία μητρικών-cpu 1150 είναι για μετά τις 8/6/13. Οι τιμές θα είναι αντίστοιχες με το 1155\n2)Το "σπάσιμο" της μνήμης οδηγεί σε εκμετάλευση του dual channel= καλύτερες επιδόσεις. Αν πάς σε 1 των 8GB θα πρέπει να πάρεις αργότερα άλλη 1 ίδια. Αν τα 16 είναι πολλά πάς σε 2*4.\n3) Αναλόγως με τις ανάγκες σου. Δεν κάνουν όλες η μητρικές τα ίδια.\n4) Αν δεν κάνω λάθος (δλ. πρέπει να ισχύει ακόμα) η box έχουν μεγαλύτερη εγγύηση.\n5) Αν ξέρεις τα βασικά μπορείς να το συναρμολογήσεις μόνος σου.\nΟι box έχουν 3 χρόνια εγγύηση και ψύκτρα,οι tray 1 και έρχονται χωρίς.\nΤοτε γιατι οι tray επεξεργαστες ειναι πιο ακριβοι κατα 10-15 ευρω; Ειναι πολυ παραξενο..\nΛοιπον εχω ριξει τρελο διαβασμα, για να μη σας κουραζω. Μου εμεινε μονο μητρικη να ψαξω και σε λιγη ωρα θα βγαλω την καινουρια συνθεση. Ευχαριστω για τη μεχρι τωρα βοηθεια.\nΗ καινουρια μου συνθεση :\n+ Ψυκτρα ( Δεν εχει την 212 evo το καταστημα! )\nΕλαχιστες αποριες πλεον..\n1) Διαβασα καποια προβληματα που εχουν ορισμενες οθονες τις dell. Καποιον αποχρωματισμο pixel, ο οποιος ισως να με ενοχλει οταν βλεπω ταινιες. Αναφερθηκε κυριως στις 23". Αξιζει να δωσω 70 (!!) ευρω παραπανω, για μια επιπλεον ιντσα; Εχουν οι 24" καποιο προβλημα; Δε θελω να το ρισκαρω και να αγορασω ελλατωματικη οθονη με τοσα λεφτα..\n2) 3570k or no k; Δε νομιζω οτι θα ασχοληθω ποτε με το overclock..\n3) Επειδη στις βασικες επιλογες δεν υπαρχει cpu cooler και τον προσθετω με επιπλεον λινκ, θα μου το συναρμολογησουν ή οχι; Ξερετε;\nΓενικα προσπαθω να φτιαξω οσο πιο αθορυβο υπολογιστη γινεται. Σε αυτο παιζει ρολο και το κουτι μαζι με το τροφοδοτικο, οπως επισης και το cpu cooler, και γενικα ολα τα ανεμιστηρια. Δε ξερω εαν κατι παω να πετυχω. Ακουω διορθωσεις και προτασεις.\nΤωρα που κοιταξα και απο vision studio, εχει την 212evo. Με την ιδια συνθεση αλλα 24αρα οθονη, παει ακριβως στα 1600. Αλλα εκει εχει να διαλεξεις αναμεσα σε box και tray. Η box ειναι 10 ευρω φθηνοτερα, αλλα εχει πανω δικη της ψυκτρα. Θα μου βαλουν την aftermarket που επιλεγω;\nΜε 620 watt τροφοδοτικο θα ειμαι κομπλε; Γιατι ετσι γλυτωνω 40 ευρω.\nΕπεξ/σία 6 Μαΐου 2013 από Luxx\nΠαίρνεις 7970.Μην τσιγκουνεύεσαι στην οθόνη.Πάρε την 24.Εγώ αυτήν έχω και είναι σούπερ.\nΠάρε τον 3570κ.Εγώ που έχω μητρική asus ενεργοποίησα μια φορά το αυτόματο overclock.Μου τον πήγε 3.8GHz και απο θερμοκρασίες 2-3 βαθμούς παραπάνω.Συμφέρει πιστεύω.


by Έπη Τρίμη 08/03/2021 21:24 688\nΟ Μάνος Ιωάννου γεννήθηκε στις 11 Ιανουαρίου του 1988. Είναι γνωστός για τον ρόλο του ”Σταύρου” στους ”Βασιλιάδες” και του ”Μίμη” στο ”Έλα στη θέση μου”. Όπως αποκάλυψε η σειρά λόγω τηλεθέασης θα πάει και πέμπτη χρονιά. Επίσης, ο ηθοποιός είπε: ” Σε μια επιτυχία δεν λες ποτέ όχι γιατί αλλάζει και λίγο ο χαρακτήρας και σε ιντριγκάρει όλο αυτό να το κάνεις. Μπαίνουν και καινούργιοι ηθοποιοί που είναι ωραίο αυτό”.\nΞεκίνησε την καριέρα του αμέσως μόλις τελείωσε τη σχολή υποκριτικής, δουλεύοντας σε παράσταση των Θανάση Παπαθανασίου και Μιχάλη Ρέππα.Στον κινηματογράφο, έχει συμμετάσχει ως guest στην ταινία ”Bachelor’.\nΔεν καβάλησα ποτέ το καλάμι\n«Νομίζω ότι χρόνο με τον χρόνο γίνομαι και πιο ταπεινός. Λες να ήμουν τόσο μεγάλη ψωνάρα, όταν ήμουν μικρός και τώρα έρχομαι στα ίσια μου; Όταν έπαιζα στους «Βασιλιάδες» μου φάνηκε ωραίο που πήγα στον φούρνο της γειτονιάς μου και με αναγνώρισαν, την πρώτη εβδομάδα προβολής του σίριαλ. Αλλά δεν νομίζω ότι καβάλησα το καλάμι ποτέ! Ίσα- ίσα που πιστεύω ότι πριν γίνω ηθοποιός ήμουν πιο ψώνιο! Όταν άρχισα να ασχολούμαι με το θέατρο, σοβαρεύτηκα. Και μπορώ να σου πω ότι αισθάνθηκα άσχημα όταν πριν από δύο- τρία χρόνια είχα πάει στην εφορία και μου είπαν «ελάτε να σας εξυπηρετήσουμε», για να μην περιμένω στην ουρά. Ήθελα να ανοίξει η γη και να με καταπιεί. Όπως υπάρχουν και στιγμές που αισθάνομαι αμήχανα, όταν θα έρθει κάποιος και θα με χτυπήσει στην πλάτη και θα μου πει: «Τι έγινε ρε Μιμάκο; Όλα καλά;»\nΟ Μάνος Ιωάννου υπήρξε ζευγάρι με την ηθοποιό Βίκυ Κάβουρα, με το μοντέλο Άρτεμη Αστεριάδη, τη Βαλέρια Χοψονίδου και Κριστιάνα Παπαϊωάννου. Από τον Αύγουστο του 2013 μέχρι τον Μάρτιο του 2015, είχε σχέση με την παρουσιάστρια Ναταλία Γερμανού. Ο ίδιος είχε πει για τον χωρισμό του μαζί της το 2016: “Τη Ναταλία την αγαπώ πάρα πολύ. Στο κάτω κάτω δεν τσακωθήκαμε ποτέ για να μη μιλάμε. Ήταν η πιο σημαντική σχέση που είχα μέχρι τώρα”.\nΗ δυνατή φιλία με τον Τσιμιτσέλη και η αντιπάθεια\nΟ Ιωάννου δεν έχει κρύψει τη φιλία του με τον επίσης ηθοποιό και συμπρωταγωνιστή του στο ”Έλα στη θέση μου” Γιάννη Τσιμιτσέλη, όπως και την αντιπάθειά του απέναντι στον Κύπριο ηθοποιό, σκηνοθέτη και παραγωγό Ανδρέα Γεωργίου, δηλώνοντας ότι δε θα ήθελε να συνεργαστεί μαζί του.\n“Έχω τρομερή αδυναμία στη μητέρα μου και τη γιαγιά μου. “Είμαι μαμάκιας. Έπαιρνα τη μητέρα μου τηλέφωνα τα ξημερώματα και της έλεγα ‘ο γιος σας είναι στο νοσοκομείο’ και όταν πήγα πράγματι άργησε να έρθει γιατί δεν με πίστευε”, ανέφερε στην εκπομπή “Μεσημέρι με τον Γιώργο Λιάγκα”.\nΟ θάνατος που τον τσάκισε\n“Τη γιαγιά μου την έχω χάσει εδώ και κάποια χρόνια. Δε θα ξεχάσω όταν ήμουν περιοδεία και έπρεπε να παίξω στο Βόλο και πέρασα από το χωριό μου να δω τη γιαγιά μου γιατί ήξερα ότι είναι χάλια, ήταν σαν σε κώμα δεν καταλάβαινε τίποτα… Την κρατούσα αγκαλιά, τη φιλούσα και εννοείται δεν άντεχα, έκλαιγα… Παίρνω το αυτοκίνητο για να πάω στο Βόλο να παίξω και με παίρνει η μαμά μου τηλέφωνο και μου είπε ότι η γιαγιά μου ξύπνησε και της είπε, “νομίζω ότι ήταν εδώ ο Μάνος και μου μιλούσε”. Μετά από λίγο καιρό με πήραν και μου είπαν ότι έχασα τη γιαγιά μου. Αυτό ήταν το χειρότερο πράγμα που έχω ζήσει στη ζωή μου”, είπε ο Μάνος Ιωάννου το 2020.\n10/04/2021 17:51 10/04/2021 18:03 56\n04/04/2021 16:05 222\n03/04/2021 15:41 223\n02/04/2021 20:04 521\nΑΝΔΡΕΑΣ ΓΕΩΡΓΙΟΥΑΡΤΕΜΙΣ ΑΣΤΕΡΙΑΔΗΒΑΛΕΡΙΑ ΧΟΨΟΝΙΔΟΥΒΙΚΥ ΚΑΒΟΥΡΑΓΙΑΝΝΗΣ ΤΣΙΜΙΤΣΕΛΗΣΘΑΝΑΣΗΣ ΠΑΠΑΘΑΝΑΣΙΟΥΚΡΙΣΤΙΑΝΝΑ ΠΑΠΑΙΩΑΝΝΟΥΜΑΝΟΣ ΙΩΑΝΝΟΥΜΙΧΑΛΗΣ ΡΕΠΠΑΣΝΑΤΑΛΙΑ ΓΕΡΜΑΝΟΥ


Προυσίαση νέων βιβλίων του Γ. Σακελλαρίδη - Δημοκρατική της Ρόδου\nΠρουσίαση νέων βιβλίων του Γ. Σακελλαρίδη\n30 Απριλίου 2017 9:10 πμ | Δήμητρα-Μαρίλια Φούρλα\nΟι εκδόσεις Διάπλαση και το βιβλιοπωλείο «Το Δέντρο» σας προσκαλούν στην παρουσίαση των δύο νέων βιβλίων του Ρόδιου εκπαιδευτικού(επί σειρά ετών διδάσκοντα στα παιδαγωγικά τμήματα του Πανεπιστημίου Αιγαίου), διευθυντή Χορωδιών και συγγραφέα παιδικών και μουσικοπαιδαγωγικών βιβλίων, Γιώργου Σακελλαρίδη.\nΠρόκειται για τα βιβλία: «Ένα τρίγωνο στη χώρα των κύκλων» (με Cd)-σε εικονογράφηση Ναταλίας Καπατσούλια- που διαπραγματεύεται το θέμα του ρατσισμού και της ξενοφοβίας.\nΚαι το «Παιδιά ελάτε να παίξουμε με τη μουσική» (με Cd) που προτείνει απλούς τρόπους παιχνιδιού με τη μουσική, στο σπίτι και στο σχολείο (νηπιαγωγείο, δημοτικό, κ.α), ενώ περιλαμβάνει και νέα πολύ όμορφα παιδικά τραγούδια.\nΗ παρουσίαση- που εκτός των άλλων έχει και βιωματικό χαρακτήρα- θα γίνει στο βιβλιοπωλείο «Το Δέντρο» , την Κυριακή 7 Μαΐου 2017, στις 7μμ. Σ’ αυτήν είναι καλεσμένα και τα ΠΑΙΔΙΑ! Είσοδος ελεύθερη.\nΤα βιβλία παρουσιάζει ο συγγραφέας τους Γιώργος Σακελλαρίδης , ενώ συμμετέχουν και οι μουσικοί Δημήτρης Ιωσήφ, Λεωνίδας Σακελλαρίδης, Ελευθερία Ζαράκη οι οποίοι είναι και συντελεστές- συνεργάτες στο βιβλίο, «Παιδιά ελάτε να παίξουμε με τη μουσική».\nΣτο βιβλίο «Ένα τρίγωνο στη χώρα των κύκλων , ο συγγραφέας συνεργάστηκε για πολλοστή φορά με την Ρόδια πιανίστα, Λουΐζα Κουλά.


Δίνουν Και Τη «Βόρειο Ήπειρο» (Για Την Ανύπαρκτη Τσαμουριά) - FRESH-NEWS. Για τις πιο φρέσκες ειδήσεις του διαδικτύου. Δίνουν Και Τη «Βόρειο Ήπειρο» (Για Την Ανύπαρκτη Τσαμουριά) - FRESH-NEWS. Για τις πιο φρέσκες ειδήσεις του διαδικτύου.\nHome > Ελληνο-Αλβανικα > Δίνουν Και Τη «Βόρειο Ήπειρο» (Για Την Ανύπαρκτη Τσαμουριά)\nTitle : Δίνουν Και Τη «Βόρειο Ήπειρο» (Για Την Ανύπαρκτη Τσαμουριά)\nItem Reviewed: Δίνουν Και Τη «Βόρειο Ήπειρο» (Για Την Ανύπαρκτη Τσαμουριά) 9 out of 10 based on 10 ratings. 9 user reviews.